
A középfokú képzés során a matematika tanulása-tanítása tekintetében az egyik legfontosabb feladat a tanuló önálló, rendszerezett, logikus gondolkodásának kialakítása, fejlesztése. A 9. évfolyamtól kezdve a spirális felépítésnek megfelelően – a korábbi képzési szakaszok során megszerzett készségekre, képességekre és ismeretekre alapozva – egyre absztraktabb formában épül fel a matematika belső struktúrája (fogalmak definíciója, tételek, bizonyítások). 
Jól megválasztott problémák tárgyalása során válik a tanulók számára is szükségessé az új fogalmak bevezetése és pontos definiálása. Oktatói irányítással a tételek, általános összefüggések is felfedeztethetők a tanulókkal. Ezen folyamat során fejlődik a tanulók szintetizáló és modellalkotó képessége. A felfedezett tételek és összefüggések egy része bizonyítás nélkül is gyarapítja a matematikai eszköztárat. Néhány tétel bizonyítása azonban elengedhetetlen része a matematika tanításának, hiszen a bizonyításokon keresztül mutatható meg a matematika logikus és következetes felépítése. Az új fogalmak megalkotása, az összefüggések, stratégiák felfedezése és az ismereteknek feladatok, problémák megoldása során történő tudatos alkalmazása fejleszti a kombinatív készséget, a meglévő ismeretek mobilizálásának képességét, valamint a problémamegoldó gondolkodás eltérő típusainak adekvát használatát. Ennek a folyamatnak az eredményeképpen a tanuló meg tudja állapítani adott állítás, tétel érvényességi és alkalmazási körét, megállapításai, állításai mellett logikusan tud érvelni. A matematika tanulásának-tanításának egyik fő célja, hogy fejlődjön a tanuló mérlegelő gondolkodása, az adatok elemzését, szintézisét és értékelését lehetővé tevő készségek és képességek rendszere. A matematikai játékok, logikai feladványok fejlesztik a stratégiaalkotást, az algoritmikus gondolkodást, a kreativitást és a gondolkodás rugalmasságát.
Ebben a nevelési-oktatási szakaszban az ismert számok köre az irracionális számokkal bővül, valamint új műveletek bevezetésére és már ismert műveletek alaphalmazának bővítésére kerül sor a permanenciaelv alapján. Ezen folyamat során a tanuló egyre inkább képes lesz rá, hogy változatos matematikai objektumokat jelölő szimbólumokkal végezzen műveleteket.
A matematika a maga hagyományos és modern eszközeivel segítséget ad a természettudományok, az informatika, a technika és a humán tanulási területek ismeretanyagának tanulmányozásához, a mindennapi problémák, a természeti és a gazdasági folyamatok értelmezéséhez és kezeléséhez. Ehhez – több más fogalom mellett – szükséges a függvény fogalmának változatos (nemcsak számhalmazokon értelmezett) példák mentén történő kiterjesztése.
A tanuló a matematika szaknyelvét érti és tudatosan használja. Életkorának megfelelő matematikai, matematikatörténeti szöveget képes önállóan olvasni, értelmezni. Mind írásban, mind szóban képes gondolatait a matematika szaknyelvének szabatos alkalmazásával közölni. A tanuló különböző forrásokat (tankönyv, függvénytáblázat, saját jegyzet, digitális források) használhat az órákon és a számonkérések alkalmával, bizonyos tételek, azonosságok, képletek felidézésére.
A tanuló társaival közösen tervez és hajt végre kooperatív tevékenységeket, projekteket. A közös munkában érvel, képes a vitára, az érvei ütköztetésére. Mérlegeli és kontrollálja mind a társai, mind a saját véleményét.
Ebben az életkorban is érvényesülnie kell a tanuló érdeklődésének, adottságának, absztrakciós szintjének megfelelő differenciálásnak. 
A tanuló digitális eszközöket, a tanulást, a szemléltetést, a tapasztalatszerzést és a felfedezést segítő szoftvereket, digitális információforrásokat használ, a matematika alkalmazását segítő számítógépes programokat ismer meg. Aktív résztvevője a tanulási-tanítási folyamatnak, ami lehetővé teszi azon képességeinek és tervezési stratégiáinak a fejlődését, amelyek segítik a mai gyorsan változó világban való eligazodást és a különböző élethelyzetekben előforduló problémák megoldását.
A tanulás képességei: A matematika tanulása során elengedhetetlen a tananyag alapos és átfogó megértése. A szöveges feladatok megoldása fejleszti az értő olvasás és a releváns információk kiválasztásának készségét. Az általánosítás és az analógiák adekvát használata, több szempont egyidejű figyelembevétele, a rendszerezési képesség, a megszerzett tudás új helyzetekben való alkalmazása elősegítik az aktív, önirányított tanulás képességeinek kialakítását, fenntartását, megerősítését. A matematika tantárgy a matematikai logika és az algoritmikus gondolkodás fejlesztésével, az ok-okozati összefüggések megláttatásával hozzájárul a többi tantárgy tanulásához szükséges rendszerező, összefüggéseket felismerő, ezáltal hatékony önálló tanulási módszerek elsajátításához és megfelelő alkalmazásához is.
A kommunikációs képesség: A matematika fejleszti a tanuló azon képességét, hogy világosan, röviden és pontosan fejezze ki gondolatait. A matematika tanulása során fokozatosan alakul ki a tanuló érvelési és vitakészsége. A szöveges problémák megoldása javítja a szöveg megértésének készségét: a tanulónak meg kell keresnie az információkat és fel kell ismernie egy adott információ jelentőségét a probléma megoldása során. A matematika tanulási folyamatában kialakul a különböző módon (szöveg, grafikon, táblázat, diagram és képlet) bemutatott tartalmak megértésének és alkotásának készségrendszere.
A digitális képesség: A matematika tanulása során hangsúlyos szerepet kap a problémamegoldás és az algoritmikus gondolkodás, melyek elősegítik a tanuló digitális képességeinak fejlesztését. A különböző matematikai tárgyú szoftverek, alkalmazások, applikációk és játékok alkalmazásán keresztül a matematika tanulása hozzájárul a tanuló digitális kultúrájának kialakításához.
A matematikai, gondolkodási képességek: A matematika tanulása során a tanuló gondolkodásának fejlesztése elsősorban konkrét problémák megoldásán keresztül történik. A tanuló előzetes tudása és tapasztalata alapján azonosítja a problémákat, majd ismert matematikai fogalmakra támaszkodva stratégiát dolgoz ki ezek megoldására. Elfogadja, hogy a megoldás több különböző úton is elképzelhető, illetve találkozik olyan nyitott problémákkal is, amelyeknek több megoldása is lehetséges. Kellő kitartással próbál ki különböző matematikai módszereket, és felismeri azokat a problémákat is, amelyeknek nincs megoldása.
A tanuló mérlegelő gondolkodásának fejlesztése többek között a feladatok megoldása során kapott eredmények elemzésén és értékelésén keresztül történik. A tanuló megtanul induktív úton példákat általánosítani és deduktív érvelést használni a matematikai állítások bizonyítására.
A személyes és társas kapcsolati képességek: A matematika tanulása fejleszti a kitartás, a pontosság, a figyelem és a fegyelmezettség képességét. A matematika tanulásán keresztül erősödik a tanuló felelősségtudata, gazdagodik az önképe, fejlődik a kooperációs készsége. A tanuló matematikai ismereteit alkalmazni tudja az egyéni célok eléréséhez szükséges tervezésben, az életét befolyásoló döntései megalapozásában és meghozatalában, a várható következmények mérlegelésében. A matematika tanulása elősegíti annak belátását, hogy a személyes erősségekre építeni, a hibákból pedig tanulni lehet.
A tanuló a matematikai foglalkozások során megtanulja, hogyan oszthatja meg ötleteit másokkal, és hogyan segítheti társait a matematikai fogalmak megértése vagy azok alkalmazása során. Felelősséget vállal a közösen kitűzött feladatok elvégzéséért, s megtanulja tisztelni mások álláspontját, gondolkodásmódját.
A kreativitás, a kreatív alkotás, önkifejezés és kulturális tudatosság képességei: A matematika olyan tudomány, amely összeköti a különböző kultúrákat. A tanuló megismeri a gondolkodás logikai felépítésének eleganciáját, a matematikának a természethez, a művészetekhez és az épített környezethez fűződő viszonyát.
A tanuló konkrét vagy képi reprezentációval vagy szimbolikus modellekkel végzi a matematikai gondolatok vagy kapcsolatok feltárását, majd új kapcsolatokat alakít ki a matematikai fogalmak között.
Munkavállalói, innovációs és vállalkozói képességek: A képesség fejlesztése valódi adatok felhasználásával összeállított mindennapi problémák megoldásán keresztül történik. Ennek során a különböző megoldási lehetőségek keresése fejleszti a gondolkodás rugalmasságát és az új ötletek megalkotásának képességét. A tanuló megfelelő játékokon keresztül képessé válik a különböző kockázatok felmérésére, a számára kedvezőnek tűnő stratégia kidolgozására, és megtapasztalja döntései következményét. A matematikai projektekben való részvétel segíti a későbbi munkavállalás szempontjából fontos készségek kialakulását (kreativitás, problémamegoldás, kezdeményezőkészség, másokkal való együttműködés készsége).

A 9–10. évfolyamon a korábbi képzési szakaszok során megszerzett ismeretekre és kialakított készségekre, képességekre alapozva – a spirális tananyagfelépítést szem előtt tartva – az egyes témakörök új ismeretei matematikai szempontból egyre pontosabb és elvontabb formában jelennek meg a tanulási-tanítási folyamat során. Egyre határozottabb a fogalmak pontos definiálásának, az állítások, tételek indoklásának, bizonyításának, valamint az általánosításnak az igénye. Erre a szakaszra fokozottan jellemző a korábbi és az új ismeretek egységes rendszerbe foglalása, az egyes témakörökön belüli rendszerezés. 
Ebben a szakaszban is fontos cél, hogy az ismeretszerzési folyamat során a tanuló – a lehetőségekhez mérten – a oktató által irányított módon, feladatok megoldása mentén maga fedezze fel az összefüggéseket, általánosítási lehetőségeket, megoldási módokat. A kooperatív munkaformák, a csoportmunkában megoldandó projektfeladatok fejlesztik a matematikai kommunikációt. A digitális eszközök, dinamikus szoftverek, online felületek támogatják a szemléltetést, a megértést és a felfedeztetést.
A 9–10. évfolyamon megjelenő témakörök tartalmának egy része folytatása, kiterjesztése és kiegészítése a korábbi szakaszokban is megjelenő tananyagtartalmaknak. Ebben a szakaszban jelennek meg először a valós számok; elsőfokú egyenlőtlenségek, egyenletrendszerek; másodfokú egyenletek, egyenlőtlenségek; a függvény fogalma, függvénytulajdonságok; a kör és részei. Vannak olyan témakörök, amelyek megjelennek más területek tanítása során is, ezért a tananyag egyes részeihez javasolt óraszámok nem feltétlenül jelentenek időben összefüggő egységet. Az algebrai eszközök és a függvényekkel kapcsolatos ismeretek bővülése lehetővé teszi a hétköznapi vagy matematikai nyelven megfogalmazott problémák és a megoldás során alkalmazott matematikai modellek körének bővülését.
A 9. évfolyamon a matematika tantárgy óraszáma heti 4 óra, éves óraszám 144 óra.
9. évfolyam
	Témakör
	Óraszám

	Halmazok, gondolkodási és megismerési módszerek, számelméleti ismeretek, számhalmazok épülése
	40

	Betűs kifejezések alkalmazása egyenletmegoldás, függvényábrázolás során
	60

	A függvény fogalma, függvénytulajdonságok
	20

	Geometriai alapismeretek
	24

	Összesen:
	144 



I. Témakör:
Halmazok, számhalmazok, műveletek (12 ÓRA)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
látja a halmazműveletek és a logikai műveletek közötti kapcsolatokat;
· véges halmazok elemszámát meghatározza;
· alkalmazza a logikai szita elvét
· ismeri a számhalmazok épülésének matematikai vonatkozásait a természetes számoktól a valós számokig;
· ismer példákat irracionális számokra.
A témakör tanulása eredményeként a tanuló: 
· adott halmazt diszjunkt részhalmazaira bont, osztályoz;
· halmazokat különböző módokon megad;
· halmazokkal műveleteket végez, azokat ábrázolja és értelmezi
· a kommutativitás, asszociativitás, disztributivitás műveleti azonosságokat helyesen alkalmazza különböző számolási helyzetekben;
· racionális számokat tizedes tört és közönséges tört alakban is felír;
· ismeri a valós számok és a számegyenes kapcsolatát;
· ismeri és alkalmazza az abszolút érték, az ellentett és a reciprok fogalmát;
· a számolással kapott eredményeket nagyságrendileg megbecsüli, és így ellenőrzi az eredményt;
· valós számok közelítő alakjaival számol, és megfelelően kerekít.
Fejlesztési feladatok és ismeretek
· Halmaz közös elem nélküli részhalmazokra bontása, példák ennek alkalmazására a matematikán belül, más tantárgyaknál és a mindennapi életben
· Halmaz megadása utasítással, elemek felsorolásával
· Halmazok közötti viszonyok ábrázolása, értelmezése
· Halmazok metszetének, uniójának, különbségének, komplementerének képzése, ábrázolása és értelmezése
· Két-három halmaz elemszámával kapcsolatos feladatok megoldása logikai szita segítségével
· Szemléletes kép végtelen halmazokról
· Műveleti azonosságok (kommutativitás, asszociativitás, disztributivitás), zárójelek helyes használata
· Tizedes törtek átírása közönséges tört alakba és viszont
· Irracionális számok szemléltetése
· Racionális számok elhelyezkedése számegyenesen
· Nyílt és zárt intervallumok fogalmának ismerete és alkalmazása
· Számok abszolút értékének, ellentettjének és reciprokának meghatározása
· Számológéppel elvégzett számítások eredményének előzetes becslése és nagyságrendi ellenőrzése
· Valós számok adott jegyre kerekítése
· Valós számok gyakorlati helyzetekben történő észszerű kerekítése.
Fogalmak
alaphalmaz, részhalmaz, üres halmaz, halmazok egyenlősége, Venn-diagram; halmazműveletek: unió, metszet, különbség, komplementer halmaz; diszjunkt halmazok, halmaz elemszáma, logikai szita, racionális szám, irracionális szám, valós szám, nyílt intervallum, zárt intervallum, abszolút érték, ellentett, reciprok.
Javasolt tevékenységek
· Hétköznapi életből, más tantárgyakból vagy a matematikából vett, konkrétan vagy digitálisan megjelenített alaphalmazból megadott tulajdonságokkal rendelkező elemek válogatása
· Konkrét részhalmaz esetén a részhalmaz képzési szempontjainak megállapítása
· A történelem, a művészetek, a tudományok, a sport neves személyiségeinek kitalálása különböző tulajdonságok alapján
· Barkochba játék
· A „végtelen szálloda” mint modell
· Megszámlálhatóan végtelen számosságú halmazok elemei között egyértelmű hozzárendelés felfedeztetése, például a pozitív természetes számok halmazának számossága megegyezik a pozitív páros számok halmazának számosságával.
Matematikai logika (4 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· látja a halmazműveletek és a logikai műveletek közötti kapcsolatokat;
· megállapítja egyszerű „ha ... , akkor ...” és „akkor és csak akkor” típusú állítások logikai értékét;
· tud egyszerű állításokat indokolni és tételeket bizonyítani.
A témakör tanulása eredményeként a tanuló: 
· adott állításról eldönti, hogy igaz vagy hamis;
· alkalmazza a tagadás műveletét egyszerű feladatokban;
· ismeri és alkalmazza az „és”, a (megengedő és kizáró) „vagy” logikai jelentését;
· megfogalmazza adott állítás megfordítását;
· helyesen használja a „minden” és „van olyan” kifejezéseket.
Fejlesztési feladatok és ismeretek
· A matematikai bizonyítás fogalma
· Állítás logikai értékének megállapítása (igaz vagy hamis)
· Állítás tagadásának alkalmazása egyszerű feladatokban
· A „nem”, az „és”, a megengedő „vagy” és a kizáró „vagy” logikai jelentésének ismerete és alkalmazása matematikai és matematikán kívüli feladatokban
· A „minden” és a „van olyan” típusú állítások logikai értékének megállapítása és ennek indoklása egyszerű esetekben
· Adott állítás megfordításának megfogalmazása
· „Ha…, akkor…” és „akkor és csak akkor” típusú egyszerű állítások logikai értékének megállapítása
· A halmazműveletek és a logikai műveletek közötti kapcsolatok bemutatása példákon keresztül
· Logikai kifejezések megfelelő használata
· Egyszerű állítások indoklása, tételek bizonyítása
· Stratégiai és logikai játékok.
Fogalmak
tétel, bizonyítás, igaz-hamis; „nem”, „és”, „vagy”, „vagy…, vagy…”, „ha…, akkor…”, „akkor és csak akkor”.
Javasolt tevékenységek
· „Bírósági tárgyalás”, ahol az osztály tanulói a védők és a vádlók egy állítás indoklására, cáfolására
· „Mit állít a szigetlakó?”, „Ki volt a tettes, ha...?” típusú feladatok eljátszása, megoldása csoportmunkában
· A tanulók mindennapi tapasztalataihoz köthető, összetett állítások logikai értékének meghatározása igazságtáblázat segítségével
· Rejtvényújságokban szereplő feladványok megfejtése következtetések láncolatán keresztül
· Logikai készséget fejlesztő játékok
· Stratégiai játékok, táblás játékok
· Tudatos pénzügyi tervezést segítő játékok.
Számelméleti ismeretek, számhalmazok épülése (14 óra)
Tanulási eredmények
A témakör tanulása eredményeként a tanuló: 
· ismeri és alkalmazza az oszthatóság alapvető fogalmait;
· összetett számokat felbont prímszámok szorzatára;
· meghatározza két természetes szám legnagyobb közös osztóját és legkisebb közös többszörösét, és alkalmazza ezeket egyszerű gyakorlati feladatokban;
· ismeri és alkalmazza az oszthatósági szabályokat;
· érti a helyi értékes írásmódot 10-es és más alapú számrendszerekben;
· ismeri a számhalmazok épülésének matematikai vonatkozásait a természetes számoktól a valós számokig;
· ismer példákat irracionális számokra.
Fejlesztési feladatok és ismeretek
· Legnagyobb közös osztó és legkisebb közös többszörös meghatározása a prímtényezős felbontásból
· Összetett oszthatósági szabályok alkalmazása
· Számolás osztási maradékokkal (például összeg, szorzat, hatvány maradéka)
· Számok felírása 10-estől különböző alapú számrendszerben
· Az egész számok, a véges tizedes törtek, a végtelen szakaszos tizedes törtek és a racionális számok kapcsolata
· A számhalmazok épülésének matematikai vonatkozásai a természetes számoktól a valós számokig
· Végtelen nem szakaszos tizedes törtek ismerete
· Példák irracionális számokra
· Számhalmazok műveleti zártsága.
Fogalmak
természetes szám, egész szám, racionális szám, irracionális szám, valós szám, relatív prímek.
Javasolt tevékenységek
· Oszthatósággal kapcsolatos „bűvésztrükkök” bemutatása
· Számrendszerek segítségével megoldható rejtvények
· Tanulói kiselőadás a 10-estől különböző alapú számrendszerek használatáról a múltban és ennek mai napig tartó hatásairól
· Tanulói kiselőadás számelméleti érdekességekről, például tökéletes számok és barátságos számpárok, prímszámok, jelenleg ismert legnagyobb prím, titkosítás
· Halmazábra elkészítése a számhalmazokról.
Kombinatorika, gráfok (10 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· matematikai vagy hétköznapi nyelven megfogalmazott szövegből a matematikai tartalmú információkat kigyűjti, rendszerezi;
· a problémának megfelelő matematikai modellt választ, alkot;
· a kiválasztott modellben megoldja a problémát;
· megold sorba rendezési és kiválasztási feladatokat;
· konkrét szituációkat szemléltet és egyszerű feladatokat megold gráfok segítségével;
· véges halmazok elemszámát meghatározza.
Fejlesztési feladatok és ismeretek
· Hétköznapi helyzetekhez kapcsolódó sorba rendezési és kiválasztási feladatok megoldása rendszerezéssel
· Sorba rendezési és kiválasztási feladatok megoldása matematikai problémákban
· Esetszétválasztás és szorzási elv alkalmazása feladatok megoldásában
· Összeszámlálási modellek alkalmazása feladatok megoldásában
· Gráfok alkalmazása konkrét hétköznapi és matematikai szituációk szemléltetésére, feladatok megoldására.
Fogalmak
gráf, gráf csúcsa, gráf éle.
Javasolt tevékenységek
· Sorba rendezési és kiválasztási feladatok megoldása rendszerezett leszámlálással és a szorzási és/vagy esetszétválasztási elv alkalmazásával
· Geometriai eszközök használata kombinatorikai problémák megoldására
· Néhány feltételt tartalmazó tanulói órarend készítése kis elemszámmal
· Azonos modellen alapuló, de különböző megfogalmazású feladatok megoldása
· Szorzat vagy összeg alakban megadott eredményű kombinatorikafeladatokhoz saját szöveg írása
· Téves megoldású kombinatorikafeladatokban a hiba megtalálása és a tévedés kijavítása
· Sorba rendezési feladatok megoldásának szemléltetése gráffal
· Adott gráfhoz hozzáillő feladatszöveg alkotása és „feladatküldés” csoportmunkában.
Témakör  SZÁMTAN, ALGEBRA (60 óra)
Hatvány, gyök (14 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és alkalmazza az n-edik gyök fogalmát;
· ismeri és alkalmazza a racionális kitevőjű hatvány fogalmát és a hatványozás azonosságait.
A témakör tanulása eredményeként a tanuló: 
· ismeri és alkalmazza a négyzetgyök fogalmát és azonosságait;
· ismeri és alkalmazza az egész kitevőjű hatvány fogalmát és a hatványozás azonosságait;
· ismeri és alkalmazza a normálalak fogalmát.
Fejlesztési feladatok és ismeretek
· Valós számok hatványozása pozitív egész kitevőre
· Hatványozás 0 és negatív egész kitevőre
· A hatványozás azonosságainak megfigyelése, felfedezése
· A hatványozás azonosságainak bizonyítása konkrét alapszám és tetszőleges pozitív egész kitevő esetén
· Számok normálalakja
· Számolás normálalak segítségével
· A négyzetgyök definíciója
· Nemnegatív számok négyzetgyökének megadása számológép segítségével
· A négyzetgyökvonás azonosságai.
Fogalmak
· hatványalap, hatványkitevő, normálalak, négyzetgyök
· Javasolt tevékenységek
· Projektmunka: hányszor lehet félbehajtani egy nagyméretű papírt? Keresés az interneten, kísérlet végzése például egy teljes guriga vécépapírral
· Internetes forrásból származó, nagyon kicsi vagy nagyon nagy számokat tartalmazó cikkek valóságtartalmának megállapítása páros vagy csoportmunkában
Betűs kifejezések alkalmazása (12 óra)
Tanulási eredmények
A témakör tanulása eredményeként a tanuló: 
· műveleteket végez algebrai kifejezésekkel;
· ismer és alkalmaz egyszerű algebrai azonosságokat;
· átalakít algebrai kifejezéseket összevonás, szorzattá alakítás, nevezetes azonosságok alkalmazásával.
Fejlesztési feladatok és ismeretek
· Műveletek egyszerű algebrai kifejezésekkel: összeadás, kivonás, szorzás, osztás, egytagú kifejezések hatványa
· Műveleti azonosságok ismerete és alkalmazása egyenletek megoldása során
· Az (a + b)2, az (a – b)2 és az (a + b)(a – b) kifejezésekre vonatkozó nevezetes azonosságok ismerete és alkalmazása (például oszthatósági feladatokban, egyenletek megoldásában, függvények ábrázolásában)
· Egyszerű másodfokú polinom átalakítása teljes négyzetté kiegészítéssel
· Algebrai kifejezések átalakítása összevonás, szorzattá alakítás, nevezetes azonosságok alkalmazásával.
Fogalmak
összeg, tag, szorzat, tényező, egynemű kifejezés, együttható, teljes négyzet, polinom.
Javasolt tevékenységek
· „Gondolj egy számra, és én kitalálom” játék, matematikai bűvésztrükkök algebrai magyarázata
· Algebrai kifejezésekkel végzett műveletek geometriai modellezése
· A nevezetes azonosságok geometriai megjelenítése
· Számolási „trükkök” a nevezetes azonosságok segítségével, például kétjegyű számok négyzetének, 99 · 101 típusú szorzat eredményének kiszámolása fejben.
Arány, arányosság, százalékszámítás (12 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri a hosszúság, terület, térfogat, űrtartalom, idő mértékegységeit és az átváltási szabályokat. Származtatott mértékegységeket átvált;
· ismeri és alkalmazza a százalék fogalmát.
A témakör tanulása eredményeként a tanuló: 
· ismeri és alkalmazza az egyenes és a fordított arányosságot.
Fejlesztési feladatok és ismeretek
· Az egyenes és a fordított arányosság fogalmának ismerete és alkalmazása gyakorlati problémák megoldása során
· Az egyenes és a fordított arányosság grafikonjának felismerése és elkészítése
· Példák az egyenes és a fordított arányosságtól különböző arányosságokra (négyzetes, gyökös)
· Példák egy irányban vagy ellentétes irányban változó mennyiségpárokra a mindennapi életből
· Százalékszámítással kapcsolatos hétköznapi helyzetekhez (például háztartási bevételekhez, kiadásokhoz, pénzügyi fogalmakhoz, gazdasági folyamatokhoz) és más tantárgyakhoz köthető feladatok megoldása.
Fogalmak
egyenes arányosság, fordított arányosság, százalék.
Javasolt tevékenységek
· Összetett, valódi élethelyzetekkel kapcsolatos feladatok megoldása csoportmunkában, szükség esetén grafikon segítségével
· Háztartási számlák elemzése az azokon megjelenő egységárak és fizetendő összegek figyelembevételével.
Elsőfokú egyenletek, egyenlőtlenségek, egyenletrendszerek (22óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· matematikai vagy hétköznapi nyelven megfogalmazott szövegből a matematikai tartalmú információkat kigyűjti, rendszerezi;
· adott problémához megoldási stratégiát, algoritmust választ, készít;
· a problémának megfelelő matematikai modellt választ, alkot;
· a kiválasztott modellben megoldja a problémát;
· a modellben kapott megoldását az eredeti problémába visszahelyettesítve értelmezi, ellenőrzi, és az észszerűségi szempontokat figyelembe véve adja meg válaszát;
· felismeri a matematika különböző területei közötti kapcsolatot;
· egyenletek megoldását behelyettesítéssel, értékkészlet-vizsgálattal ellenőrzi.
A témakör tanulása eredményeként a tanuló: 
· ismeri és alkalmazza a következő egyenletmegoldási módszereket: mérlegelv, grafikus megoldás, szorzattá alakítás;
· megold elsőfokú egyismeretlenes egyenleteket és egyenlőtlenségeket, elsőfokú kétismeretlenes egyenletrendszereket.
Fejlesztési feladatok és ismeretek
· Elsőfokú egyenletre, egyenlőtlenségre, egyenletrendszerre vezető matematikai vagy hétköznapi nyelven megfogalmazott szövegből a matematikai tartalmú információk kigyűjtése, rendszerezése
· Adott problémához megoldási stratégia, algoritmus választása, készítése
· A problémának megfelelő matematikai modell választása, alkotása
· A kiválasztott modellben a probléma megoldása
· A modellben kapott megoldás értelmezése az eredeti problémába visszahelyettesítve, ellenőrzés és válaszadás az észszerűségi szempontokat figyelembe véve
· Alaphalmaz, megoldáshalmaz fogalmának ismerete
· Egyismeretlenes elsőfokú egyenlet és egyenlőtlenség megoldása mérlegelvvel és grafikusan
· Elsőfokú kétismeretlenes egyenletrendszer megoldása behelyettesítéssel, közös együtthatók módszerével, grafikusan
· Elsőfokú egyenlettel, egyenlőtlenséggel, egyenletrendszerrel megoldható szöveges feladatok megoldása (például út-idő-sebesség, közös munkavégzés, keveréses feladatok, pénzügyi és gazdasági tematikájú feladatok).
Fogalmak
alaphalmaz, megoldáshalmaz, mérlegelv.
Javasolt tevékenységek
· Szöveges feladatok megoldása több különböző úton, a különböző megoldások összehasonlítása előnyök és hátrányok szempontjából
· Hiányos, ellentmondó adatokat tartalmazó problémák vizsgálata
· Nyílt végű problémák megoldása
· Adott egyenlethez szöveges feladat alkotása és „feladatküldés” csoportmunkában
· Digitális eszköz használata egyenletek, egyenlőtlenségek és egyenletrendszerek grafikus megoldása során; a digitális eszközzel történő ábrázolás előnyeinek és hátrányainak megbeszélése.
Témakör: Függvény fogalma, függvénytulajdonságok (20 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· képlettel adott függvényt hagyományosan és digitális eszközzel ábrázol;
· adott értékkészletbeli elemhez megtalálja az értelmezési tartomány azon elemeit, amelyekhez a függvény az adott értéket rendeli.
A témakör tanulása eredményeként a tanuló: 
· megad hétköznapi életben előforduló hozzárendeléseket;
· adott képlet alapján helyettesítési értékeket számol, és azokat táblázatba rendezi;
· táblázattal megadott függvény összetartozó értékeit ábrázolja koordináta-rendszerben;
· a grafikonról megállapítja függvények alapvető tulajdonságait.
Fejlesztési feladatok és ismeretek
· Hétköznapi hozzárendelések megfigyelése, tulajdonságainak megfogalmazása: egyértelmű, kölcsönösen egyértelmű
· Függvény megadása, alapvető függvénytani fogalmak ismerete
· Függvényértékek meghatározása és táblázatba rendezése
· Függvények ábrázolása táblázat alapján
· Függvények alkalmazása valós, hétköznapi helyzetek jellemzésére, gyakorlati problémák megoldására
· A grafikon alapján a függvény értelmezési tartományának, értékkészletének, minimumának, maximumának és zérushelyének megállapítása, a növekedés és fogyás leolvasása
· Lineáris függvény, másodfokú függvény, négyzetgyökfüggvény, fordított arányosságot leíró függvény (elemi függvények) grafikonja, tulajdonságai
· Elemi függvényekkel egyszerű függvénytranszformációs lépések végrehajtása: f(x) + c, f(x + c), c·f(x), |f(x)|
· Lineáris függvények hozzárendelési utasításának leolvasása grafikon alapján
· Egyszerű függvények esetén az f(x) = c alapján x meghatározása és ennek alkalmazása gyakorlati problémák megoldása során
· Kölcsönösen egyértelmű hozzárendelés megfordítása és a megfordított hozzárendelés ábrázolása.
Fogalmak
egyértelmű hozzárendelés, kölcsönösen egyértelmű hozzárendelés, értelmezési tartomány, képhalmaz, értékkészlet, helyettesítési érték, szélsőérték, zérushely, növekedés, fogyás.
Javasolt tevékenységek
· Összetett, valódi helyzetekkel, például demográfiai kérdésekkel, pénzügyi feladatokkal kapcsolatos grafikonok elemzése csoportmunkában
· Hétköznapi helyzetekben időben változó folyamatokkal kapcsolatos mérések végzése és a mért adatok ábrázolása koordináta-rendszerben (például hőmérséklet)
· A tanulók mindennapi életéhez kapcsolódó grafikonok ábrázolása és elemzése (például út-idő grafikon az iskolába való eljutásról)
· Egyszerű, másodfokú függvénnyel jellemezhető, gyakorlati helyzethez köthető szélsőérték-feladatok megoldása csoportmunkában, például adott hosszúságú spárgával bekeríthető maximális területű téglalap adatainak mérése, megfigyelése
· Függvények ábrázolása digitális eszköz segítségével
· Barkochba játék a függvényekkel kapcsolatos fogalmak használatával
· Szöveges feladatok megoldása grafikus úton
· Algebrai úton nem vagy nehezen megoldható egyenletek közelítő megoldása grafikus úton digitális eszköz segítségével.
Témakör: Geometriai alapismeretek (24 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és feladatmegoldásban alkalmazza a térelemek kölcsönös helyzetét, távolságát és hajlásszögét;
· felismeri a matematika különböző területei közötti kapcsolatot.
A témakör tanulása eredményeként a tanuló: 
· ismeri és használja a pont, egyenes, sík (térelemek) és szög fogalmát;
· ismeri és alkalmazza a nevezetes szögpárok tulajdonságait;
· ismeri az alapszerkesztéseket, és ezeket végre tudja hajtani hagyományos vagy digitális eszközzel.
Fejlesztési feladatok és ismeretek
· Két pont, pont és egyenes, két egyenes távolságának alkalmazása a síkban
· Egyenesek kölcsönös helyzetének ismerete és alkalmazása
· Nevezetes szögpárok tulajdonságainak ismerete és alkalmazása: pótszögek, mellékszögek, kiegészítő szögek, csúcsszögek, egyállású szögek, váltószögek
· A szakaszfelező merőleges és a szögfelező, mint ponthalmazok tulajdonságainak ismerete 
· Dinamikus geometriai szoftver alkalmazásának előkészítése, használata
· Alapszerkesztések végrehajtása hagyományos vagy digitális eszközzel euklideszi módon: szakaszfelező merőleges, szögfelező, merőleges és párhuzamos egyenesek szerkesztése, szög másolása.
Fogalmak
pont, egyenes, sík, szögtartomány, hajlásszög, párhuzamos, merőleges, pótszögek, mellékszögek, kiegészítő szögek, csúcsszögek, egyállású szögek, váltószögek, szakaszfelező merőleges, szögfelező.
Javasolt tevékenységek
· Az osztályteremben vagy a terem környezetében „egyenesek” kölcsönös helyzetének megadása, ezek távolságának megmérése
· Számszerű adatként csak a méretarányt tartalmazó térkép alapján valódi távolságok meghatározása, becslése
· Számszerű adatként csak méretarányt tartalmazó térképen adott helységektől (közelítőleg) egyenlő távolságra levő helységek megkeresése.
Háromszögek
Óraszám: 24 óra
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri a mérés alapelvét, alkalmazza konkrét alap- és származtatott mennyiségek esetén;
· ismeri a hosszúság, terület, térfogat mértékegységeit és az átváltási szabályokat. Származtatott mértékegységeket átvált;
· sík- és térgeometriai feladatoknál a problémának megfelelő mértékegységben adja meg válaszát;
· kiszámítja háromszögek területét.
A témakör tanulása eredményeként a tanuló: 
· ismeri és alkalmazza a háromszögek oldalai, szögei, oldalai és szögei közötti kapcsolatokat; a speciális háromszögek tulajdonságait;
· ismeri és alkalmazza a háromszög nevezetes vonalaira, pontjaira és köreire vonatkozó fogalmakat és tételeket;
· ismeri és alkalmazza a Pitagorasz-tételt és megfordítását.
Fejlesztési feladatok és ismeretek
· A háromszögek csoportosítása oldalak és szögek szerint
· Az alapvető összefüggések ismerete és alkalmazása háromszögek oldalai, szögei, oldalai és szögei között
· Speciális háromszögek tulajdonságainak ismerete és alkalmazása: szabályos, egyenlő szárú, derékszögű háromszög
· A háromszög nevezetes vonalaira, pontjaira és köreire vonatkozó fogalmak, tételek ismerete és alkalmazása: oldalfelező merőleges, szögfelező, magasságvonal, súlyvonal, középvonal, körülírt, illetve beírt kör
· Az oldalfelező merőlegesek és a belső szögfelezők metszéspontjára vonatkozó tétel bizonyítása
· A Pitagorasz-tétel és megfordításának ismerete és alkalmazása
· A Pitagorasz-tétel bizonyítása
· Háromszög területének kiszámítása.
Fogalmak
szabályos háromszög, egyenlő szárú háromszög, derékszögű háromszög, oldalfelező merőleges, szögfelező, magasságvonal, súlyvonal, középvonal, körülírt kör, beírt kör.
Javasolt tevékenységek
· A háromszög nevezetes vonalaira, pontjaira és köreire vonatkozó tételek felfedeztetése szerkesztéssel vagy dinamikus geometriai szoftver alkalmazásával, páros vagy csoportmunkában
· Konkrét alakzatok átdarabolása más alakzattá páros vagy csoportmunkában
· A derékszögű háromszög oldalaira szerkesztett négyzetek átdarabolása a Pitagorasz-tételnek megfelelő módon, pitagoraszi tangramok vagy dinamikus geometriai szoftver alkalmazásával
A 10. évfolyamon a matematika tantárgy óraszáma heti 4 óra, éves óraszám 144 óra.
10. évfolyam
	Témakör
	Óraszám

	Geometria
	55

	Trigonometria
	22

	Másodfokú egyenletek
	49

	Statisztika, leíró statisztika
	10

	Valószínűségszámítás
	8

	összesen:
	144



Témakör: GEOMETRIA (55 óra)
Négyszögek, sokszögek (15 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és feladatmegoldásban alkalmazza a térelemek kölcsönös helyzetét, távolságát és hajlásszögét;
· felismeri a matematika különböző területei közötti kapcsolatot.
A témakör tanulása eredményeként a tanuló: 
· ismeri és használja a pont, egyenes, sík (térelemek) és szög fogalmát;
· ismeri és alkalmazza a nevezetes szögpárok tulajdonságait;
· ismeri az alapszerkesztéseket, és ezeket végre tudja hajtani hagyományos vagy digitális eszközzel.
Fejlesztési feladatok és ismeretek
· Két pont, pont és egyenes, két egyenes távolságának alkalmazása a síkban
· Egyenesek kölcsönös helyzetének ismerete és alkalmazása
· Nevezetes szögpárok tulajdonságainak ismerete és alkalmazása: pótszögek, mellékszögek, kiegészítő szögek, csúcsszögek, egyállású szögek, váltószögek
· A szakaszfelező merőleges és a szögfelező mint ponthalmazok tulajdonságainak ismerete 
· Dinamikus geometriai szoftver alkalmazásának előkészítése, használata
· Alapszerkesztések végrehajtása hagyományos vagy digitális eszközzel euklideszi módon: szakaszfelező merőleges, szögfelező, merőleges és párhuzamos egyenesek szerkesztése, szög másolása.
Fogalmak
pont, egyenes, sík, szögtartomány, hajlásszög, párhuzamos, merőleges, pótszögek, mellékszögek, kiegészítő szögek, csúcsszögek, egyállású szögek, váltószögek, szakaszfelező merőleges, szögfelező.
Javasolt tevékenységek
· Az osztályteremben vagy a terem környezetében „egyenesek” kölcsönös helyzetének megadása, ezek távolságának megmérése
· Számszerű adatként csak a méretarányt tartalmazó térkép alapján valódi távolságok meghatározása, becslése
· Számszerű adatként csak méretarányt tartalmazó térképen adott helységektől (közelítőleg) egyenlő távolságra levő helységek megkeresése.
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri a mérés alapelvét, alkalmazza konkrét alap- és származtatott mennyiségek esetén;
· ismeri a hosszúság, terület, térfogat, űrtartalom, idő mértékegységeit és az átváltási szabályokat. Származtatott mértékegységeket átvált;
· sík- és térgeometriai feladatoknál a problémának megfelelő mértékegységben adja meg válaszát;
· ismeri és alkalmazza speciális négyszögek tulajdonságait, területüket kiszámítja;
· átdarabolással kiszámítja sokszögek területét.
A témakör tanulása eredményeként a tanuló: 
· ismeri és alkalmazza a szabályos sokszög fogalmát; kiszámítja a konvex sokszög belső és külső szögeinek összegét.
Fejlesztési feladatok és ismeretek
· Speciális négyszögek (trapéz, húrtrapéz, paralelogramma, deltoid, rombusz, téglalap, négyzet) tulajdonságainak ismerete, területének kiszámítása
· Konvex sokszögeknél az átlók számára, a belső és külső szögösszegre vonatkozó tételek ismerete, bizonyítása és alkalmazása
· Szabályos sokszög fogalmának ismerete
· Szabályos sokszög területe átdarabolással.
Fogalmak
trapéz, húrtrapéz, paralelogramma, deltoid, rombusz, téglalap, négyzet, konvex sokszög, szabályos sokszög.
Javasolt tevékenységek
· Különböző típusú speciális négyszögek területének meghatározására vonatkozó formula felfedeztetése átdarabolással
· A belső és a külső szögösszegre vonatkozó tételek felfedeztetése, illusztrálása átdarabolással, hajtogatással vagy dinamikus geometriai szoftver segítségével
· Projektmunka: lakás/iskola alaprajzának elkészítése méretarányosan.
Kör és részei (15 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri a mérés alapelvét, alkalmazza konkrét alap- és származtatott mennyiségek esetén;
· ismeri a hosszúság, terület, térfogat, űrtartalom, idő mértékegységeit és az átváltási szabályokat. Származtatott mértékegységeket átvált;
· sík- és térgeometriai feladatoknál a problémának megfelelő mértékegységben adja meg válaszát.
A témakör tanulása eredményeként a tanuló: 
· ki tudja számolni a kör és részeinek kerületét, területét;
· ismeri a kör érintőjének fogalmát, kapcsolatát az érintési pontba húzott sugárral;
· ismeri és alkalmazza a Thalész-tételt és megfordítását.
Fejlesztési feladatok és ismeretek
· Annak ismerete és alkalmazása, hogy a középponti szög egyenesen arányos a hozzá tartozó körív hosszával
· Annak ismerete és alkalmazása, hogy a középponti szög egyenesen arányos a hozzá tartozó körcikk területével
· Kör, körcikk, körgyűrű és körszelet területének és kerületének kiszámítása
· Annak ismerete és alkalmazása, hogy a kör érintője merőleges az érintési pontba húzott sugárra, és hogy külső pontból húzott érintőszakaszok egyenlő hosszúak
· A Thalész-tétel és megfordításának ismerete és alkalmazása
· A Thalész-tétel bizonyítása.
Fogalmak
középponti szög, körív, körcikk, körgyűrű, körszelet, érintőszakaszok.
Javasolt tevékenységek
· Annak felfedeztetése méréssel, hogy a középponti szög egyenesen arányos a hozzá tartozó körív hosszával; különböző méretű körök esetén a kapott adatok táblázatba foglalása
· A Thalész-tétel felfedeztetése szerkesztéssel, szögméréssel vagy dinamikus geometriai szoftver alkalmazásával.
Transzformációk, szerkesztések (25 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri a vektorokkal kapcsolatos alapvető fogalmakat;
· ismer és alkalmaz egyszerű vektorműveleteket;
· alkalmazza a vektorokat feladatok megoldásában;
· ismeri és alkalmazza a hasonló síkidomok kerületének és területének arányára vonatkozó tételeket.
A témakör tanulása eredményeként a tanuló: 
· ismer példákat geometriai transzformációkra;
· ismeri és alkalmazza a síkbeli egybevágósági transzformációkat és tulajdonságaikat; alakzatok egybevágóságát;
· ismeri és alkalmazza a középpontos hasonlósági transzformációt, a hasonlósági transzformációt és az alakzatok hasonlóságát;
· megszerkeszti egy alakzat tengelyes, illetve középpontos tükörképét, pont körüli elforgatottját, párhuzamos eltoltját hagyományosan és digitális eszközzel;
· geometriai szerkesztési feladatoknál vizsgálja és megállapítja a szerkeszthetőség feltételeit.
Fejlesztési feladatok és ismeretek
· Példák ismerete geometriai hozzárendelésekre (merőleges vetítés, párhuzamos vetítés, merőleges affinitás, térkép, fényképezés)
· A tengelyes tükrözés, a középpontos tükrözés, a pont körüli forgatás és a párhuzamos eltolás ismerete, tulajdonságaik
· A vektor fogalmának kialakítása a párhuzamos eltolás segítségével
· Egybevágósági transzformációk egymás utáni végrehajtása
· Egybevágósági transzformációk végrehajtása szerkesztéssel vagy digitális eszközzel
· Egybevágó alakzatok, szimmetriák megfigyelése a környezetben, művészeti alkotásokban
· Az egybevágósági transzformációk alkalmazása feladatok megoldásában, tételek bizonyításában
· Háromszögek egybevágóságának alapesetei és ezek alkalmazása
· Négyszögek egybevágósága
· Egyszerű szerkesztési feladatok megoldása hagyományos vagy digitális eszközzel; diszkusszió
· Gyakorlati feladatok megoldása egybevágóságok segítségével (például a sík parkettázása különféle síkidomokkal; szabásminta készítése, használata)
· A középpontos hasonlósági transzformáció és a hasonlósági transzformáció ismerete, tulajdonságai
· A hasonlóság fogalmának ismerete és alkalmazása feladatok megoldásában, tételek bizonyításában
· Gyakorlati feladatok megoldása hasonlóság segítségével (például alaprajz-, térképkészítés, modellezés).
Fogalmak
tengelyes tükrözés, középpontos tükrözés, pont körüli forgatás, párhuzamos eltolás, egybevágóság, forgásszög, vektor, vektorok összege, középpontos hasonlósági transzformáció, hasonlósági transzformáció, hasonlóság, a hasonlóság aránya.
Javasolt tevékenységek
· Gyakorlati példák keresése geometriai hozzárendelésekre, például fényképezés, filmvetítés
· A középpontos tükrözés, a pont körüli forgatás és a párhuzamos eltolás bemutatása mint két tengelyes tükrözés egymásutánja
· M. C. Escher és Victor Vasarely néhány interneten is elérhető alkotásának elemzése a szimmetriák szempontjából; hasonló módszerrel képek alkotása
· A sík parkettázása egybevágó háromszögekkel, négyszögekkel papírsablonok vagy dinamikus geometriai szoftver segítségével
· A tengelyes vagy középpontos szimmetriára alapozó stratégiai játékok (például pénzforgatós, színezős) páros munkában
· Az iskola közelében lévő magas épület (például templomtorony) magasságának meghatározása egy egyenes bot segítségével a bot és az épület árnyékának méréséből csoportmunkában
· Valódi távolságok, valódi útvonalak hosszának meghatározása papíralapú térkép alapján.
Témakör: TRIGONOMETRIA (22 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és alkalmazza a hegyesszögek szögfüggvényeinek definícióit.
A témakör tanulása eredményeként a tanuló: 
· ismeri hegyesszögek szögfüggvényeinek definícióját a derékszögű háromszögben;
· ismeri a hegyesszögek szögfüggvényeinek összefüggéseit;
· alkalmazza a szögfüggvényeket egyszerű geometriai számítási feladatokban;
· a szögfüggvény értékének ismeretében meghatározza a szöget;
· kiszámítja a derékszögű háromszögek területét;
· ismeri és alkalmazza speciális négyszögek tulajdonságait, területüket kiszámítja;
· átdarabolással kiszámítja a szabályos sokszögek területét.
Fejlesztési feladatok és ismeretek
· Hegyesszög szinusza, koszinusza, tangense
· Számítások derékszögű háromszögekben szögfüggvények segítségével gyakorlati helyzetekben
· Szögfüggvény értékének ismeretében a szög meghatározása számológép segítségével
· A környezetben található tárgyak magasságának, pontok távolságának meghatározása mért adatokból számítva
· Speciális négyszögek és szabályos sokszögek területének kiszámítása.
Fogalmak
szinusz, koszinusz, tangens.
Javasolt tevékenységek
· Tanulói kiselőadás a trigonometrikus ismeretek hétköznapi életben, munkában való felhasználhatóságáról, például: lakberendezés, ácsmunka
· Az iskolában vagy annak környezetében kijelölt, derékszögű háromszög, illetve speciális négyszög alakú részek területének meghatározása csoportmunkában, távolságok és szögek mérése alapján
· Épület magasságának meghatározása a látószög és a távolságok mérésének segítségével csoportmunkában.
Témakör: Másodfokú egyenletek (49 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· matematikai vagy hétköznapi nyelven megfogalmazott szövegből a matematikai tartalmú információkat kigyűjti, rendszerezi;
· adott problémához megoldási stratégiát, algoritmust választ, készít;
· a problémának megfelelő matematikai modellt választ, alkot;
· a kiválasztott modellben megoldja a problémát;
· a modellben kapott megoldását az eredeti problémába visszahelyettesítve értelmezi, ellenőrzi, és az észszerűségi szempontokat figyelembe véve adja meg válaszát;
· felismeri a matematika különböző területei közötti kapcsolatot;
· egyenletek megoldását behelyettesítéssel, értékkészlet-vizsgálattal ellenőrzi.
A témakör tanulása eredményeként a tanuló: 
· megold másodfokú egyismeretlenes egyenleteket és egyenlőtlenségeket; ismeri és alkalmazza a diszkriminánst, a megoldóképletet és a gyöktényezős alakot.
Fejlesztési feladatok és ismeretek
· Másodfokú egyenletre, egyenlőtlenségre vezető matematikai vagy hétköznapi nyelven megfogalmazott szövegből a matematikai tartalmú információk kigyűjtése, rendszerezése
· Adott problémához megoldási stratégia, algoritmus választása, készítése
· A problémának megfelelő matematikai modell választása, alkotása
· A kiválasztott modellben a probléma megoldása
· A modellben kapott megoldás értelmezése az eredeti problémába visszahelyettesítve, ellenőrzés és válaszadás az észszerűségi szempontokat figyelembe véve
· Egyenletek megoldása ekvivalens átalakításokkal
· Másodfokú egyenlet megoldása szorzattá alakítással, teljes négyzetté kiegészítéssel, megoldóképlettel és grafikusan
· Egyszerű másodfokúra visszavezethető egyenletek megoldása
· Másodfokú egyenlőtlenség megoldása grafikusan
· Másodfokú egyenlettel megoldható szöveges feladatok megoldása
· 
 .
Fogalmak
másodfokú egyenlet megoldóképlete, diszkrimináns, gyöktényezős alak, ekvivalens átalakítás.
Javasolt tevékenységek
· Másodfokú egyenlet megoldása konkrét együtthatókkal és paraméterekkel, a lépéseket párhuzamosan végezve
· Digitális eszköz használata egyenletek, egyenlőtlenségek grafikus megoldása során
· Tanulói kiselőadás tartása magasabb fokú egyenletek megoldásának történetéről, érdekességeiről.
Témakör: Statisztika, leíró statisztika (10 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· adott cél érdekében tudatos adatgyűjtést és rendszerezést végez;
· hagyományos és digitális forrásból származó adatsokaság alapvető statisztikai jellemzőit meghatározza, értelmezi és értékeli;
· felismer grafikus manipulációkat diagramok esetén.
A témakör tanulása eredményeként a tanuló: 
· adatsokaságból adott szempont szerint oszlop- és kördiagramot készít hagyományos és digitális eszközzel.
Fejlesztési feladatok és ismeretek
· Statisztikai adatok gyűjtésének tervezése
· Statisztikai adatok gyűjtése hagyományos és internetes forrásból
· Statisztikai adatok rendszerezése, jellemzése középértékekkel hagyományos és digitális eszközzel
· A kapott adatok értelmezése, értékelése, egyszerű statisztikai következtetések
· Oszlop- és kördiagram értelmezése, valamint készítése hagyományos és digitális eszközzel
· Konkrét adatsokaság ábrázolásához, statisztikai kérdés megválaszolásához a megfelelő diagramtípus kiválasztása
· Kördiagramból oszlopdiagram készítése és viszont
· Grafikus manipulációk felismerése és javítása diagramok esetén.
Fogalmak
oszlopdiagram, kördiagram, átlag, medián, módusz.
Javasolt tevékenységek
· Adatgyűjtés megtervezése, például forgalomszámlálás vagy iskolai felmérés előkészítése
· A megtervezett statisztikai adatgyűjtés lebonyolítása, az eredmények szemléltetése grafikonok segítségével, a kapott eredmények értékelő bemutatása tanulói kiselőadás formájában
· Különböző adatsokaságok esetében annak vizsgálata, hogy ezek jellemezhetők-e az ismert középértékekkel
· Érvelés a tanuló saját érdemjegyei alapján különböző statisztikai jellemzők segítségével a kedvezőbb év végi jegyért
· Különböző sportágak értékelési rendszerének és statisztikáinak bemutatása tanulói kiselőadás keretében
· Osztályok/tantárgyak eredményeinek összehasonlítása érdemjegyek és ezek középértékei alapján
· Csoportmunka keretében adott céllal készülő, megtévesztő oszlop- és kördiagramok készítése, ezek szóbeli értékelése, javítása.
Témakör: Valószínűségszámítás (8 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· konkrét valószínűségi kísérletek esetében az esemény, eseménytér, elemi esemény, relatív gyakoriság, valószínűség, egymást kizáró események, független események fogalmát megkülönbözteti és alkalmazza.
A témakör tanulása eredményeként a tanuló: 
· tapasztalatai alapján véletlen jelenségek jövőbeni kimenetelére észszerűen tippel;
· véletlen kísérletek adatait rendszerezi, relatív gyakoriságokat számol, nagy elemszám esetén számítógépet alkalmaz.
Fejlesztési feladatok és ismeretek
· Valószínűségi kísérletek elvégzése, gyakorisági, relatív gyakorisági táblázatok készítése
· A valószínűség fogalmának bevezetése statisztikai alapon
· A klasszikus valószínűségi modell fogalma és alkalmazása
· Diszkrét valószínűség-eloszlások ábrázolása hagyományos és digitális eszközzel.
Fogalmak
valószínűségi kísérlet, esemény, elemi esemény, gyakoriság, relatív gyakoriság, valószínűség, diszkrét valószínűség-eloszlás.
Javasolt tevékenységek
· Konkrét valószínűségi kísérletek végrehajtása vagy dinamikus szoftver segítségével történő szimulálása (például dobások szabályos dobókockákkal, pénzérmékkel); a kapott gyakoriságok és relatív gyakoriságok táblázatba foglalása; tippelés az egyes kimenetelekre és becslés a bekövetkezésük valószínűségére
· Játékokban a szerencsefaktor vizsgálata, például „Ki nevet a végén” játék esetében az első hatos dobás eloszlása
· Különböző társasjátékokban stratégia meghatározása, döntéshozatal esélylatolgatás alapján
· Különböző szerencsejátékok (lottó, totó, póker, black jack, internetes sportfogadások) esetében a nyerési esély összehasonlítása.

[bookmark: _Toc50552603][bookmark: _Toc50843622][bookmark: _Toc50845396][bookmark: _Toc50847170][bookmark: _Toc50848944]11–12. évfolyam
A 11–12. évfolyamon a tanulási-tanítási folyamatra jellemző, hogy az ismeretek jellege egyre absztraktabb és formálisabb, a matematika belső logikája egyre jobban érvényesül. Ebben a szakaszban az egyik nagyon fontos didaktikai cél a szimbolikus gondolkodás fejlesztése. A tanulóknak a korábban elsajátított készségekre, képességekre és ismeretanyagra támaszkodva kell eljutniuk az absztrakt összefüggések megértéséhez és tudatos alkalmazásához. Tudatosítani kell a matematikai fogalmak pontos definiálásának fontosságát és a matematikai bizonyítások szerepét. Amellett, hogy a lehetséges alkalmazásokat minden egyes témakör kapcsán szem előtt kell tartani, fontos, hogy a tanulók lássák az egyes matematikai területek kapcsolatát is.   
Ebben a szakaszban is fontos cél, hogy az ismeretszerzési folyamat során a tanuló a oktató által irányított módon, a feladatok megoldása mentén maga fedezze fel az összefüggéseket, általánosítási lehetőségeket, megoldási módokat. A kooperatív munkaformák, a csoportmunkában megoldandó projektfeladatok ebben a szakaszban is fejlesztik a matematikai kommunikációt. Az érettségi vizsgára készülés során egyre nagyobb hangsúlyt kap a tanulók önálló munkája mind a feladatmegoldásokban, mind a tanultak ismétlésében, rendszerezésében. A digitális eszközök, dinamikus szoftverek, online felületek támogatják a szemléltetést, a megértést, a felfedeztetést és a gyakorlást.
A 11–12. évfolyamon is jellemző, hogy a megjelenő témakörök tartalmának egy része folytatása, kiterjesztése és kiegészítése a korábbi szakaszokban is megjelenő tananyagtartalmaknak. Bizonyos témakörök azonban ebben a szakaszban jelennek meg először. Ilyen a racionális kitevőjű hatvány, az exponenciális függvény, a logaritmus, a számtani és mértani sorozatok, a trigonometria, a koordinátageometria és a térgeometria. Vannak olyan témakörök, amelyek ismeretei megjelennek más terület tanítása során is, ezért az egyes részekhez javasolt óraszámok ebben a szakaszban sem jellemeznek feltétlenül időben összefüggő egységet. Az algebrai eszközök és a függvényekkel kapcsolatos ismeretek bővülése, a trigonometria és a koordinátageometria alapjainak megjelenése, valamint a statisztikai és valószínűségi szemlélet mélyülése további lehetőségeket nyújt változatos hétköznapi és matematikai problémák megoldására. A matematikai eszköztár bővülése ebben a szakaszban teszi leginkább lehetővé, hogy a tanulók más tantárgyakban, más tanulási területeken is alkalmazni tudják matematikai tudásukat. 
A 11. évfolyamon a matematika tantárgy óraszáma heti 3 óra, éves óraszám 108 óra.
11. évfolyam
	Témakör
	Óraszám

	Hatvány, gyök, logaritmus, exponenciális folyamatok
	26

	Trigonometria
	18

	Koordináta geometria
	30

	Sorozatok
	34

	összesen:
	108



Témakör: HATVÁNY, GYÖK, LOGARITMUS
Hatvány, gyök, exponenciális függvény, logaritmus (13 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és alkalmazza a logaritmus fogalmát.
A témakör tanulása eredményeként a tanuló: 
· ismeri és alkalmazza az n-edik gyök fogalmát;
· ismeri és alkalmazza a racionális kitevőjű hatvány fogalmát és a hatványozás azonosságait;
· képlettel adott függvényt hagyományosan és digitális eszközzel ábrázol;
· adott értékkészletbeli elemhez megtalálja az értelmezési tartomány azon elemeit, amelyekhez a függvény az adott értéket rendeli.
Fejlesztési feladatok és ismeretek
· Az n-edik gyök fogalmának ismerete és alkalmazása
· Hatványozás pozitív alap és racionális kitevő esetén
· Hatványozás azonosságainak alkalmazása racionális kitevő esetén
· A hatványozás szemléletes értelmezése irracionális kitevő esetén
· Az exponenciális függvények ábrázolása hagyományosan és számítógéppel, a függvények tulajdonságai
· A logaritmus értelmezése
· Áttérés más alapú logaritmusra
· Számológép használata logaritmus értékének meghatározásához.
Fogalmak
n-edik gyök, exponenciális függvény, logaritmus.
Javasolt tevékenységek
· A permanencia-elv gyakorlati „kipróbálása” a definíció megadása előtt
· Matematikatörténeti érdekességek feldolgozása projektmunkában
· Különböző alapú exponenciális függvények ábrázolása milliméterpapíron, és a kapott grafikonok összehasonlítása csoportmunkában
· Nagy számok számjegyei számának meghatározása logaritmus segítségével
· 10-estől eltérő alapú logaritmus kiszámolása csak 10-es alapú logaritmus kiszámolására alkalmas számológéppel.
Exponenciális folyamatok vizsgálata (13 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· matematikai vagy hétköznapi nyelven megfogalmazott szövegből a matematikai tartalmú információkat kigyűjti, rendszerezi;
· ismeri és alkalmazza a logaritmus fogalmát.
A témakör tanulása eredményeként a tanuló: 
· adott problémához megoldási stratégiát, algoritmust választ, készít;
· a problémának megfelelő matematikai modellt választ, alkot;
· a kiválasztott modellben megoldja a problémát;
· a modellben kapott megoldását az eredeti problémába visszahelyettesítve értelmezi, ellenőrzi, és az észszerűségi szempontokat figyelembe véve adja meg válaszát;
· egyenletek megoldását behelyettesítéssel, értékkészlet-vizsgálattal ellenőrzi;
· megold egyszerű, a megfelelő definíció alkalmazását igénylő exponenciális egyenleteket, egyenlőtlenségeket.
Fejlesztési feladatok és ismeretek
· Exponenciális folyamatok vizsgálata a természetben és a társadalomban
· Exponenciális egyenletre, egyenlőtlenségre vezető matematikai vagy hétköznapi nyelven megfogalmazott szövegből a matematikai tartalmú információk kigyűjtése, rendszerezése
· Adott problémához megoldási stratégia, algoritmus választása, készítése
· A gyakorlati (például pénzügyi, biológiai, fizikai, demográfiai, ökológiai) problémának megfelelő matematikai modell választása, alkotása
· A kiválasztott modellben a probléma megoldása
· A modellben kapott megoldás értelmezése az eredeti probléma szövegébe visszahelyettesítve, ellenőrzés és válaszadás az észszerűségi szempontokat figyelembe véve.
Fogalmak
Nincsenek új fogalmak.
Javasolt tevékenységek
· Tanulói kiselőadás az exponenciálisan változó folyamatokról a természetben és a társadalomban
· Adatgyűjtés különböző forrásokból származó, exponenciális vagy közelítőleg annak tekinthető változókra csoportmunkában
· Gyakorlati, időben exponenciálisnak tekinthető változást mutató grafikonokra exponenciális függvény illesztése digitális eszköz segítségével, és az illesztett függvény paramétereinek értelmezése.
Témakör: TRIGONOMETRIA (18 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és alkalmazza a szinusz- és a koszinusztételt.
A témakör tanulása eredményeként a tanuló: 
· ismeri tompaszögek szögfüggvényeinek származtatását a hegyesszögek szögfüggvényei alapján;
· ismeri a hegyes- és tompaszögek szögfüggvényeinek összefüggéseit;
· alkalmazza a szögfüggvényeket egyszerű geometriai számítási feladatokban;
· a szögfüggvény értékének ismeretében meghatározza a szöget;
· kiszámítja háromszögek területét;
· ismeri és alkalmazza speciális négyszögek tulajdonságait, területüket kiszámítja;
· átdarabolással kiszámítja sokszögek területét.
Fejlesztési feladatok és ismeretek
· Számítások derékszögű háromszögekben szögfüggvények segítségével gyakorlati helyzetekben
· Tompaszög szinusza, koszinusza, tangense
· Összefüggések ismerete egy adott szög különböző szögfüggvényei között: pitagoraszi összefüggés, pótszögek és mellékszögek szögfüggvényei
· Szögfüggvény értékének ismeretében a szög meghatározása számológép segítségével
· Háromszög területének kiszámítása két oldal és a közbezárt szög ismeretében
· Szinusz- és koszinusztétel ismerete és alkalmazása
· A szinusztétel bizonyítása
· Számítások négyszögekben, sokszögekben szögfüggvények segítségével
· A környezetben található tárgyak magasságának, pontok távolságának meghatározása mért adatokból számítva
· Négyszögek és szabályos sokszögek területének kiszámítása.
Fogalmak
· szinusztétel, koszinusztétel.
Javasolt tevékenységek
· Tanulói kiselőadás a trigonometrikus ismeretek hétköznapi életben, munkában való felhasználhatóságáról, például: lakberendezés, ácsmunka, GPS működése
· Az iskolában vagy annak környezetében kijelölt, tetszőleges háromszög, illetve négyszög alakú részek területének meghatározása csoportmunkában, távolságok és szögek mérése alapján
· Épület magasságának meghatározása a látószög és a távolságok mérésének segítségével csoportmunkában.
Témakör: KOORDINÁTA GEOMETRIA (30 óra)
Tanulási eredmények
A témakör tanulása eredményeként a tanuló: 
· ismeri a vektorokkal kapcsolatos alapvető fogalmakat;
· ismer és alkalmaz egyszerű vektorműveleteket;
· alkalmazza a vektorokat feladatok megoldásában;
· megad pontot és vektort koordinátáival a derékszögű koordináta-rendszerben;
· koordináta-rendszerben ábrázol adott feltételeknek megfelelő ponthalmazokat;
· koordináták alapján számításokat végez szakaszokkal, vektorokkal;
· ismeri és alkalmazza az egyenes egyenletét;
· egyenesek egyenletéből következtet az egyenesek kölcsönös helyzetére;
· kiszámítja egyenesek metszéspontjainak koordinátáit az egyenesek egyenletének ismeretében;
· megadja és alkalmazza a kör egyenletét a kör sugarának és a középpont koordinátáinak ismeretében;
· felismeri a matematika különböző területei közötti kapcsolatot.
Fejlesztési feladatok és ismeretek
· A vektor, vektor abszolút értéke, nullvektor, ellentett vektor, helyvektor fogalmak ismerete, alkalmazása
· A vektorok összeadása, kivonása, szorzása valós számmal, műveletek ismerete és alkalmazása
· Vektorok alkalmazása feladatok megoldásában
· Pont és vektor megadása koordinátákkal a derékszögű koordináta-rendszerben
· Adott feltételeknek megfelelő ponthalmazok ábrázolása koordináta-rendszerben
· Két pont távolságának, vektor abszolút értékének meghatározása koordináták alapján 
· Vektorok összegének, különbségének, számszorosának koordinátái
· Szakaszfelezőpont koordinátáinak meghatározása a végpontok koordinátái alapján
· Egyenes egyenlete y = mx + b vagy x = c alakban
· Egyenes meredekségének fogalma; egyenesek merőlegességének és párhuzamosságának megállapítása a meredekségek alapján
· Az egyenesek egyenletének ismeretében egyenesek metszéspontjának koordinátái
· A kör egyenletének megadása és alkalmazása a kör sugarának és a középpont koordinátáinak ismeretében.
Fogalmak
vektor, vektor abszolút értéke, nullvektor, ellentett vektor, helyvektor, vektorok összege, vektorok különbsége, vektor számszorosa, vektor koordinátái, alakzat egyenlete, egyenes egyenlete, kör egyenlete.
Javasolt tevékenységek
· „Torpedójáték” koordináta-rendszerben
· Helymeghatározás térképen a szélességi és hosszúsági adatok segítségével
· Ház/lakás alaprajzának elkészítése koordináta-rendszerben, az eredeti adatok alapján
· Játék helyvektorokkal dinamikus geometriai szoftver használatával
· Gondolattérkép készítése a koordinátageometria kapcsolatainak bemutatására csoportos vagy egyéni munkaformában
· „Oroszlánfogás”: lineáris egyenlőtlenségrendszer megoldása grafikusan, digitális eszköz segítségével
· „Célba lövés”: játék körökkel a koordináta-rendszerben.

Témakör: SOROZATOK (34 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és alkalmazza a logaritmus fogalmát.
A témakör tanulása eredményeként a tanuló: 
· számtani és mértani sorozatokat adott szabály alapján felír, folytat;
· a számtani/mértani sorozat n-edik tagját felírja az első tag és a különbség (differencia)/hányados (kvóciens) ismeretében;
· a számtani/mértani sorozatok első n tagjának összegét kiszámolja;
· ismeri és alkalmazza a százalék fogalmát;
· mértani sorozatokra vonatkozó ismereteit használja gazdasági, pénzügyi, természettudományi és társadalomtudományi problémák megoldásában.
Fejlesztési feladatok és ismeretek
· A számsorozat fogalmának ismerete
· Számsorozat megadása képlettel, rekurzióval
· Számtani és mértani sorozatok felírása, folytatása adott szabály szerint 
· Számtani sorozat, az n-edik tag, az első n tag összege
· Mértani sorozat, az n-edik tag, az első n tag összege
· A számtani és a mértani sorozat első n tagjának összegére vonatkozó képlet bizonyítása
· Számtani és mértani sorozatokra vonatkozó ismeretek alkalmazása gazdasági, természettudományi és társadalomtudományi problémák megoldásában 
· Megtakarítási és kamatozási formák, ezek összehasonlítása
· Egyszerű kamat, kamatos kamat, gyűjtőjáradék és törlesztőrészlet számítása
· Megtakarítási, befektetési és hitelfelvételi lehetőségekkel és azok kockázati tényezőivel kapcsolatos feladatok megoldása.
Fogalmak
· számsorozat, tőke, kamatláb, kamat, futamidő, gyűjtőjáradék, törlesztőrészlet.
Javasolt tevékenységek
· Tanulói kiselőadás tartása nevezetes sorozatokról, például Fibonacci-sorozat
· Az első 100 pozitív természetes szám összegének meghatározása a „kis” Gauss módszerével
· A sakktáblára elhelyezett, mezőről mezőre kétszeres számú búzaszemek kérdésének bemutatása
· Valódi pénzügyi termékek kamatozási és egyéb feltételeinek összehasonlítása csoportmunkában internetes adatgyűjtés segítségével.
A 12. évfolyamon a matematika tantárgy óraszáma heti 4 óra, éves óraszám 144 óra.

12. évfolyam
	Témakör
	Óraszám

	Térgeometria
	30

	Kombinatorika, gráfok
	16

	Valószínűség számítás
	20

	Rendszerező ismeretek
	58

	összesen:
	124



Témakör: TÉRGEOMETRIA (30 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· ismeri és alkalmazza a szinusz- és a koszinusztételt.
A témakör tanulása eredményeként a tanuló: 
· ismeri és feladatmegoldásban alkalmazza a térelemek kölcsönös helyzetét, távolságát és hajlásszögét;
· ismeri a mérés alapelvét, alkalmazza konkrét alap- és származtatott mennyiségek esetén;
· ismeri a hosszúság, terület, térfogat, űrtartalom, idő mértékegységeit és az átváltási szabályokat. Származtatott mértékegységeket átvált;
· sík- és térgeometriai feladatoknál a problémának megfelelő mértékegységben adja meg válaszát;
· ismeri és alkalmazza a hasáb, a henger, a gúla, a kúp, a gömb, a csonkagúla, a csonkakúp (speciális testek) tulajdonságait;
· lerajzolja a kocka, téglatest, egyenes hasáb, egyenes körhenger, egyenes gúla, forgáskúp hálóját;
· kiszámítja a speciális testek felszínét és térfogatát egyszerű esetekben;
· ismeri és alkalmazza a hasonló síkidomok kerületének és területének arányára vonatkozó tételeket;
· ismeri és alkalmazza a hasonló testek felszínének és térfogatának arányára vonatkozó tételeket.
Fejlesztési feladatok és ismeretek
· Térelemek kölcsönös helyzetének, távolságának és hajlásszögének ismerete, alkalmazása feladatmegoldásban
· A terület, térfogat, űrtartalom mértékegységeinek és ezek átváltási szabályainak ismerete
· Sűrűség mértékegységei közötti átváltás ismerete
· Sík- és térgeometriai feladatoknál a válasz megadása a problémának megfelelő mértékegységben
· A hasáb, a henger, a gúla, a kúp, a gömb, a csonkagúla, a csonkakúp (speciális testek) tulajdonságainak ismerete és alkalmazása a hétköznapi életben előforduló testekkel kapcsolatban
· A kocka, a téglatest, az egyenes hasáb, az egyenes körhenger, az egyenes gúla és a forgáskúp hálójának lerajzolása konkrét esetekben
· A mindennapi életben előforduló hasáb, henger, gúla, kúp, gömb, csonkagúla, csonkakúp alakú tárgyak felszínének és térfogatának meghatározása méréssel és számítással
· Síkidomok forgatásával keletkező egyszerű, a mindennapi életben is előforduló testek felszínének és térfogatának kiszámítása
· A hasonló síkidomok kerületének és területének arányára vonatkozó tételek ismerete és alkalmazása
· A hasonló testek felszínének és térfogatának arányára vonatkozó tételek ismerete és alkalmazása.
Fogalmak
kocka, téglatest, hasáb, henger, gúla, kúp, gömb, csonkagúla, csonkakúp, egyenes test, forgástest, n-oldalú szabályos gúla, tetraéder, alaplap, oldallap, alapél, oldalél, alkotó, palást, testmagasság, test hálója.
Javasolt tevékenységek
· Hétköznapi tárgyak (üdítősdoboz, vizesflakon, tejfölösdoboz stb.) térfogatának megállapítása méréssel, a kapott eredmény összehasonlítása a tárgyon szereplő értékkel
· A Louvre bejárataként épített üvegpiramis földfelszín feletti térfogatának és az üvegfelület felszínének meghatározása (szükséges adatok gyűjtése az internetről)
· Annak becslése csoportmunkában, hogy a teret milyen arányban tudjuk kitölteni egybevágó érintkező gömbökkel különböző elrendezések esetén
· Különböző méretű, megközelítőleg gömb alakú gyümölcsök térfogatának és felszínének becslése, a becslés ellenőrzése méréssel
· A Föld felszínének és térfogatának közelítése földgömbmodellen méréssel és számolással, majd a kapott értékek összevetése a hivatalos adatokkal
· Projektmunka a gömbről: hogyan jelenik meg a gömb a mindennapi életben, a többi tantárgyban és a matematikában; a gömbi geometria alapjai.
Témakör: KOMBINATORIKA, GRÁFOK (16 óra)
Tanulási eredmények
A témakör tanulása hozzájárul ahhoz, hogy a tanuló a nevelési-oktatási szakasz végére: 
· matematikai vagy hétköznapi nyelven megfogalmazott szövegből a matematikai tartalmú információkat kigyűjti, rendszerezi;
· a problémának megfelelő matematikai modellt választ, alkot;
· a kiválasztott modellben megoldja a problémát.
A témakör tanulása eredményeként a tanuló: 
· megold sorba rendezési és kiválasztási feladatokat;
· konkrét szituációkat szemléltet és egyszerű feladatokat megold gráfok segítségével.
Fejlesztési feladatok és ismeretek
· Matematikai és hétköznapi helyzetekhez kötődő sorba rendezési és kiválasztási feladatok megoldása
· A binomiális együttható fogalmának ismerete, értékének kiszámítása
· Mintavétel visszatevéssel és visszatevés nélkül
· A gráf csúcsainak fokszámösszege és éleinek száma közötti összefüggés ismerete és alkalmazása gyakorlati feladatok megoldásában.
Fogalmak
faktoriális, binomiális együttható; csúcs fokszáma gráfban.
Javasolt tevékenységek
· Anagramma készítése a tanulók neveiből
· A pókerben előforduló lehetséges nyerő lapkombinációk számának meghatározása
· A Pascal-háromszög és tulajdonságai felfedeztetése például kéttagú összeg hatványaiban szereplő együtthatók segítségével
· Különböző szituációk kétféle módon történő összeszámlálása és ebből következő egyszerű kombinatorikus összefüggések felfedezése
· Visszatevéses és visszatevés nélküli mintavétel konkrét lejátszása, a tapasztalatok összegyűjtése.
Témakör: VALÓSZÍNŰSÉG SZÁMÍTÁS (20 óra)
Tanulási eredmények
A témakör tanulása eredményeként a tanuló: 
· konkrét valószínűségi kísérletek esetében az esemény, eseménytér, elemi esemény, relatív gyakoriság, valószínűség, egymást kizáró események, független események fogalmát megkülönbözteti és alkalmazza;
· ismeri és alkalmazza a klasszikus valószínűségi modellt és a Laplace-képletet;
· ismeri és egyszerű esetekben alkalmazza a valószínűség geometriai modelljét;
· meghatározza a valószínűséget visszatevéses, illetve visszatevés nélküli mintavétel esetén.
Fejlesztési feladatok és ismeretek
· Példák ismerete események összegére, szorzatára, komplementer eseményre, egymást kizáró eseményekre
· Elemi események fogalmának ismerete, alkalmazása események előállítására
· Példák ismerete független és nem független eseményekre
· A klasszikus valószínűségi modell és a Laplace-képlet ismerete, alkalmazása
· A geometriai valószínűség fogalmának ismerete és alkalmazása
· Valószínűségek meghatározása visszatevéses és visszatevés nélküli mintavétel esetén
· A várható érték ismerete és meghatározása konkrét feladatokban, játékokban
· Pénzügyi fogalmakkal kapcsolatos valószínűségi ismeretek (például biztosítás, befektetések kockázata, árfolyamkockázat).
Fogalmak
események összege, események szorzata, esemény komplementere, egymást kizáró események, független események, geometriai valószínűség, visszatevéses mintavétel, visszatevés nélküli mintavétel, várható érték.
Javasolt tevékenységek
· Konkrét valószínűségi kísérletek végrehajtása vagy dinamikus szoftver segítségével történő szimulálása (pl. szabályos dobókockákkal, pénzérmékkel dobálás); a kapott gyakoriságok és relatív gyakoriságok táblázatba foglalása; becslés az egyes kimenetelek, illetve összetett események valószínűségére csoportmunkában
· Példák keresése független és nem független, illetve egymást kizáró eseményekre csoportmunkában
· Orvosi tesztek eredményének esélyelemzése fagráf segítségével
· Egyszerű valószínűségi játékokhoz kapcsolódóan a várható nyeremény és az igazságosság fogalmának kialakítása
· Konkrét bank konkrét befektetési portfóliójának értelmezése, elemzése
· Néhány konkrét biztosítási ajánlat értelmezése, elemzése.

Témakör: RENDSZEREZŐ ISMÉTLÉS, ÖSSZEFOGLALÁS (58 óra)

Emelt szintű matematika érettségi vizsgára történő felkészítés
11–12. évfolyam
A program célja, hogy a technikumi képzésben részt vevő, matematikából emelt szintű érettségi vizsgára készülő tanulók számára olyan felkészítést biztosítson, amely lehetővé teszi az emelt szintű érettségi vizsgakövetelmények teljesítését, valamint megalapozza a műszaki, informatikai, természettudományi, gazdasági és matematikai felsőoktatási tanulmányok sikeres megkezdését.
A program a technikumi matematikaoktatásra épül, annak ismeretanyagát rendszerezi, elmélyíti és kibővíti az emelt szintű érettségi vizsgán elvárt többlettartalmakkal. Kiemelt szerepet kap a matematikai problémamegoldás, az önálló gondolkodás, a bizonyítási igény kialakítása, a modellezési képesség fejlesztése, valamint a matematikai kommunikáció.
A tanterv a 2024-től érvényes részletes emelt szintű matematika érettségi követelményrendszeréhez igazodik. Ennek megfelelően a tananyag feldolgozása során hangsúlyosan jelennek meg azok a témakörök és kompetenciák, amelyek az emelt szintű vizsgán önálló bizonyítást, összetett matematikai modellezést, több témakört integráló feladatmegoldást, valamint magas szintű absztrakciós és logikai gondolkodást igényelnek.
A képzés heti két tanórában, kettő plusz egy tanéven keresztül valósul meg. A tananyag felépítése biztosítja az ismeretek fokozatos elmélyítését, a korábban tanultak rendszeres ismétlését, valamint az érettségi vizsga feladattípusainak folyamatos gyakorlását.
A tanulási folyamat során kiemelt szerepet kap:
· a matematikai fogalmak pontos használata;
· a logikus érvelés és a bizonyítási készség fejlesztése;
· különböző megoldási stratégiák alkalmazása és összehasonlítása;
· valós problémák matematikai modellezése;
· digitális eszközök támogatásával végzett vizsgálatok és szemléltetések;
· az önálló és kooperatív tanulási formák alkalmazása;
· a differenciált fejlesztés és a tehetséggondozás.
A tantárgy céljai
Az emelt szintű matematikaoktatás célja, hogy a tanulók:
· biztos matematikai ismeretrendszerrel rendelkezzenek;
· képesek legyenek összetett matematikai problémák elemzésére és megoldására;
· tudják alkalmazni a matematikát más tudományterületeken és gyakorlati élethelyzetekben;
· önállóan készítsenek matematikai bizonyításokat;
· különböző matematikai módszereket tudatosan válasszanak meg;
· felismerjék az összefüggéseket a matematika különböző témakörei között;
· sikeresen teljesítsék az emelt szintű érettségi vizsgát.
Fejlesztési célok
A képzés során kiemelt fejlesztési területek:
· logikus és algoritmikus gondolkodás;
· absztrakciós képesség;
· matematikai kommunikáció;
· problémamegoldó gondolkodás;
· modellalkotás;
· kreativitás;
· digitális kompetencia;
· önálló tanulás;
· együttműködési készség;
· precíz matematikai jelölésrendszer alkalmazása;
· a bizonyítási igény kialakítása és fejlesztése.
A tananyag feldolgozása során a tanulók fokozatosan jutnak el az egyszerűbb alkalmazási feladatoktól az összetett, több témakört integráló emelt szintű feladatok önálló megoldásáig. A képzés egészét áthatja az érettségi vizsga követelményeinek megfelelő gondolkodásmód kialakítása, amely magában foglalja a pontos indoklást, a matematikai nyelv helyes használatát és a megoldások szakszerű dokumentálását.
11. évfolyam
Éves óraszám: 72 óra (heti 2 óra)
	Témakörök
	Javasolt óraszám

	Halmazelmélet, matematikai logika  és bizonyítási módszerek
	8

	Kombinatorika és gráfok
	10

	Algebra és függvények
	22

	Trigonometria
	12

	Koordinátageometria
	12

	Összefoglalás, rendszerezés, emelt szintű feladatmegoldás
	8

	Összes óraszám:
	72



A 11. évfolyam célja
A 11. évfolyamon az emelt szintű matematikaoktatás elsődleges célja a középiskolai matematikai ismeretek rendszerezése, elmélyítése és kibővítése az emelt szintű érettségi vizsgán elvárt többlettartalmakkal. A tanulók fokozatosan elsajátítják az összetettebb problémamegoldási stratégiákat, fejlődik bizonyítási készségük, valamint képessé válnak különböző matematikai témakörök közötti összefüggések felismerésére és alkalmazására.
A tanév során kiemelt szerepet kap a logikus gondolkodás fejlesztése, a matematikai modellezés, a precíz szaknyelv használata, valamint az emelt szintű érettségi feladattípusok folyamatos gyakorlása.
1. Halmazelmélet, matematikai logika és bizonyítási módszerek (8 óra)
Tananyagtartalom
· Halmazműveletek, halmazok számossága, bizonytások.
· Logikai műveletek, kijelentések, igazságtáblázatok.
· Szükséges és elégséges feltétel.
· Bizonyítási módszerek: direkt, indirekt, teljes indukció szemléletes alkalmazása, skatulya elv.
· Matematikai állítások megfogalmazása és bizonyítása.

Fejlesztési feladatok
· A logikus gondolkodás fejlesztése.
· A matematikai érvelés és bizonyítás igényének kialakítása.
· A pontos matematikai nyelv használata.
· Önálló következtetések levonása.
Tanulási eredmények
A tanuló:
· helyesen alkalmazza a logikai műveleteket;
· önállóan készít egyszerű bizonyításokat;
· felismeri a különböző bizonyítási módszereket;
· matematikai állításokat pontosan fogalmaz meg.
2. Kombinatorika és gráfok (10 óra)
Tananyagtartalom
· Permutációk, variációk, kombinációk.
· Ismétléses feladatok.
· Binomiális tétel alkalmazása.
· Gráfelméleti fogalmak.
· Kombinatorikai modellek alkalmazása.
Fejlesztési feladatok
· Kombinatorikus gondolkodás fejlesztése.
· Hatékony problémamegoldási stratégiák kialakítása.
· Modellezési képesség fejlesztése.
Tanulási eredmények
A tanuló:
· kiválasztja a megfelelő leszámlálási módszert;
· gráfok segítségével modellez egyszerű problémákat;
· alkalmazza a binomiális tételt egyszerű feladatokban;
· önállóan old meg összetett kombinatorikai feladatokat.
3. Algebra és függvények (22 óra)
Tananyagtartalom
· Nevezetes azonosságok
· Hatványozás, gyökvonás, logaritmus.
· Törtes egyenletek és egyenlőtlenségek
· Logaritmus függvény és a logaritmus azonosságai
· Másodfokú problémák.
· Paraméteres egyenletek
· Exponenciális és logaritmusos egyenletek, egyenlőtlenségek.
· Az emelt szintű tananyaghoz tartozó függvények jellemzése és transzformáció.
· Inverz- és összetett függvények.
Fejlesztési feladatok
· Absztrakciós képesség fejlesztése.
· Algebrai átalakítások biztonságos alkalmazása.
· Függvények elemző vizsgálata.
Tanulási eredmények
A tanuló:
· alkalmazza a logaritmus azonosságait;
· megold exponenciális és logaritmusos egyenleteket;
· elemzi a függvények tulajdonságait;
· transzformációkkal új függvényeket állít elő;
· értelmezi a függvényeket gyakorlati problémákban.
4. Trigonometria (12 óra)
Tananyagtartalom
· Radián, ívmérték.
· A szögfüggvények általános értelmezése.
· Trigonometrikus függvények ábrázolása, jellemzése, transzformációi
· Addíciós tételek.
· Trigonometrikus egyenletek, egyenlőtlenségek
· Trigonometrikus modellek gyakorlati alkalmazása.
Fejlesztési feladatok
· Absztrakt gondolkodás fejlesztése.
· Matematikai modellezési képesség fejlesztése.
· Függvényszemlélet fejlesztése.
· Összefüggések felismerése.
Tanulási eredmények
A tanuló:
· alkalmazza az addiciós összefüggéseket;
· megold trigonometrikus egyenleteket;
· használja a szinusz- és koszinusztételt;
· modellez gyakorlati problémákat trigonometrikus módszerekkel;
· értelmezi a trigonometrikus függvények tulajdonságait.

5. Koordinátageometria (12 óra)
Tananyagtartalom.
· Vektorok koordinátákkal, műveletek.
· Harmadolópont, súlypont.
· Egyenes különböző alakú egyenletei.
· Kör egyenlete.
· A tanult geometriai alakzatok kölcsönös helyzete.
· Parabola alapvető tulajdonságai.
· Geometriai problémák koordinátageometriai megoldása.
Fejlesztési feladatok
· Geometriai szemlélet fejlesztése.
· Koordinátageometriai modellezés alkalmazása.
· Bizonyítási készség fejlesztése.
· Geometriai problémák többféle megoldási módjának összehasonlítása.
Tanulási eredmények. A tanuló:
· önállóan használja a koordinátageometria módszereit;
· felírja és alkalmazza az egyenes és a kör egyenletét;
· meghatározza geometriai alakzatok jellemzőit koordinátageometriai módszerekkel;
6. Összefoglalás, rendszerezés, emelt szintű feladatmegoldás (8 óra)
Tananyagtartalom
· Komplex feladatok.
· Több témakört összekapcsoló problémák.
· Emelt szintű érettségi feladatok elemzése.
· Bizonyítási feladatok.
Fejlesztési feladatok
· Az önálló problémamegoldás fejlesztése.
· Vizsgastratégia kialakítása.
· Matematikai kommunikáció fejlesztése.
Tanulási eredmények
A tanuló:
· önállóan old meg emelt szintű feladatokat;
· indokolja megoldásait;
· több témakört összekapcsolva alkalmazza matematikai ismereteit;
· felkészülten kezdi meg a 12. évfolyam emelt szintű tananyagának feldolgozását.
12. évfolyam
Éves óraszám: 62 óra (heti 2 óra)
	Témakörök
	Javasolt óraszám

	Sorozatok
	16

	Geometria
	8

	Számelmélet
	12

	Statisztika
	8

	Valószínűségszámítás
	10

	Komplex emelt szintű feladatmegoldás és rendszerezés
	8

	Összes óraszám:
	62



A 12. évfolyam célja
A 12. évfolyam feladata a 11. évfolyamon megszerzett ismeretek továbbfejlesztése, valamint az emelt szintű matematika érettségi vizsgán kiemelt szerepet kapó témakörök elmélyítése. A tanulók egyre összetettebb matematikai problémákat oldanak meg, fejlődik bizonyítási készségük, valamint képessé válnak különböző matematikai témakörök integrált alkalmazására.
A tanév során hangsúlyt kap a koordinátageometriai szemlélet, a trigonometria alkalmazása, az analízis alapjainak elsajátítása, valamint a valószínűség-számítás és statisztika magasabb szintű alkalmazása. A tananyag feldolgozását folyamatos emelt szintű érettségi feladatmegoldás és rendszeres ismétlés egészíti ki.
1. Sorozatok (16 óra)
Tananyagtartalom
· Számtani és mértani sorozatok.
· Végtelen mértani sor.
· Pénzügyi matematikai alkalmazások.
· A sorozatok jellemzése
· Konvergencia
Fejlesztési feladatok
· Modellalkotás fejlesztése.
· Gazdasági szemlélet kialakítása.
· Problémamegoldó gondolkodás fejlesztése.
Tanulási eredmények
A tanuló:
· alkalmazza a sorozatok képleteit;
· pénzügyi modelleket készít;
· kiszámít megtakarításokat és hitelkonstrukciókat;
· képes sorozatokat jellemezni adott szempontok alapján.
2. Geometria ( 8 óra)
Tananyagtartalom
· Síkbeli és térbeli geometriai alakzatok fogalma és tulajdonságai.
· Geometriai transzformációkkal kapcsolatos ismeretek
· Geometriai fogalmak, tételek és bizonyításaik.
· Trigonometriai összefüggések geometriai alkalmazásai.

Fejlesztési feladatok
· Geometriai szemlélet fejlesztése.
· Térszemlélet erősítése.
· Bizonyítási készség fejlesztése.
· Geometriai problémák többféle megoldási módjának összehasonlítása.
Tanulási eredmények
A tanuló:
· alkalmazza a sík- és térgeometriai összefüggéseket;
· bizonyít egyszerű geometriai tételeket.
3. Számelmélet  (12 óra)          
Tananyagtartalom
· A számelmélet alaptétele
· Oszthatóság
· A természetes számok pozitív osztóinak száma
· Számrendszerek, műveletek
· Matematikai bizonyítások a számelméleti állításokra
Fejlesztési feladatok
· Matematikai gondolkodás fejlesztése
· Logikus következtetések levonása
· Matematikai állítások elemzése
· Bizonyítási módszerek alkalmazása
· Problémák többféle megoldási lehetőségének vizsgálata
· Problémamegoldó képesség
· Algoritmikus gondolkodás fejlesztése
· Kommunikáció
· Kreatív gondolkodás
Tanulási eredmények
A tanuló képes:
· oszthatósági szabályokat alkalmazni
· különböző számrendszerek között átváltani, műveleteket végezni
· matematikai bizonyításokat követni és egyszerű bizonyításokat önállóan elkészíteni;
· teljes indukcióval állításokat bizonyítani;
· a számelméleti ismereteket alkalmazni problémamegoldó feladatokban;
4. Statisztika I. (8 óra)
Tananyagtartalom
· Statisztikai mutatók.
· Diagramok értelmezése.
· Statisztikai adatsorok elemzése.
· Valós életből vett statisztikai problémák
· Középértékek
Fejlesztési feladatok
· Kritikus adatelemzés fejlesztése.
· Adatértelmezési készség fejlesztése.
Tanulási eredmények
A tanuló:
· értelmez statisztikai adatokat;
· megfelelő diagramot választ egy adathalmaz bemutatására.
· statisztikai következtetéseket von le
· önállóan értelmez összetett adatábrázolásokat
5. Valószínűség-számítás   (10 óra)
Tananyagtartalom
· Klasszikus valószínűség
· Feltételes valószínűség
· Binomiális eloszlás alkalmazása.
Fejlesztési feladatok
· Valószínűségi gondolkodás fejlesztése.
· Modellalkotás fejlesztése.
· Valószínűségi szemlélet kialakítása
Tanulási eredmények
A tanuló:
· alkalmazza a binomiális modellt;
· kiszámít valószínűségeket
· alkalmazza a feltételes valószínűség fogalmát
6. Komplex emelt szintű feladatmegoldás és rendszerezés (8 óra)
Tananyagtartalom
· Több témakört integráló feladatok.
· Bizonyítási feladatok.
· Modellalkotási problémák.
· Emelt szintű érettségi feladatsorok elemzése.
· Tipikus hibák elemzése.
· Ismétlés és rendszerezés.
Fejlesztési feladatok
· Komplex problémamegoldó gondolkodás fejlesztése.
· Vizsgastratégia kialakítása.
· Önálló munkavégzés fejlesztése.
· Matematikai kommunikáció fejlesztése.
Tanulási eredmények
A tanuló:
· önállóan old meg összetett emelt szintű feladatokat;
· matematikai állításait pontosan indokolja;
· több témakör ismeretanyagát integráltan alkalmazza;
· megfelelő felkészültséggel kezdi meg a 13. évfolyam intenzív emelt szintű érettségi felkészítését.
A 12. évfolyam végére elvárt eredmények
A tanév végére a tanuló rendelkezik azokkal az elméleti ismeretekkel, matematikai kompetenciákkal és problémamegoldó stratégiákkal, amelyekre a 13. évfolyamon épülő intenzív érettségi felkészítés alapozható. Képes az emelt szintű matematika érettségi vizsgán előforduló feladattípusok önálló megoldására, matematikai érvelésének szakszerű megfogalmazására, valamint különböző témakörök összekapcsolásával komplex problémák elemzésére és megoldására. Felkészülten alkalmazza a matematikát gyakorlati és természettudományos kontextusban, és képes tudását felsőoktatási tanulmányai során is eredményesen hasznosítani.
Emelt szintű matematika érettségi vizsgára történő felkészítés (a 11-12. évfolyamon elkezdett emelt szintű tanulmányok folytatása)
13. évfolyam
Éves óraszám: 62 óra (heti 2 óra)
	Témakörök
	Javasolt óraszám

	Algebra és függvények rendszerezése
	19

	Az analízis elemei 
	19

	Geometria és koordinátageometria rendszerezése
	8

	Kombinatorika, valószínűségszámítás és statisztika
	8

	Ismétlés és rendszerezés, komplex emelt szintű érettségi feladatok
	8

	Összes óraszám:
	62



A 13. évfolyam célja
A 13. évfolyam elsődleges célja a tanulók célirányos felkészítése az emelt szintű matematika érettségi vizsgára. A tanév során a korábban megszerzett ismeretek rendszerezése és elmélyítése mellett kiemelt hangsúlyt kap az összetett, több témakört integráló feladatok megoldása, a matematikai bizonyítások alkalmazása, valamint az érettségi vizsgastratégia tudatos kialakítása.
A tanulók az év során folyamatosan dolgoznak korábbi emelt szintű érettségi feladatsorokkal, fejlesztik problémamegoldó gondolkodásukat, matematikai kommunikációjukat és önálló munkavégzésüket. A képzés célja, hogy a tanulók magabiztosan alkalmazzák matematikai ismereteiket új helyzetekben, valamint sikeresen teljesítsék az emelt szintű érettségi vizsgát.
1. Algebra és függvények rendszerezése (19 óra)
Tananyagtartalom
· Értelmezési tartomány, értékkészlet, szorzattá alkítás
· Törtes  egyenletek, egyenlőtlenségek
· Abszolútértékes egyenletek egyenlőtlenségek
· Négyzetgyökös egyenlet és egyenlőtlenség
· Elsőfokú háromismeretlenes egyenletrendszerek
· Másodfokú egyenletrendszerek
· Első és másodfokú egyenlőtlenség rendszerek
· Exponenciális, logaritmikus egyenletek és egyenlőtlenségek.
· Trigonometrikus egyenletek és egyenlőtlenségek
· Paraméteres egyenletek.
· Függvények komplex vizsgálata.
Fejlesztési feladatok
· Elemző gondolkodás fejlesztése.
· Önálló problémamegoldás.
· Függvények alkalmazása valós problémák modellezésében.
· Bizonyítási készség fejlesztése.
Tanulási eredmények
A tanuló:
· önállóan old meg összetett algebrai feladatokat;
· paraméteres feladatokat elemez;
· matematikai érvelését pontosan megfogalmazza.
2.  Az analízis elemei (19 óra)
Tananyagtartalom
· Határérték szemléletes fogalma.
· Folytonosság., monotonitás vizsgálata.
· Érintőegyenlet meghatározása.
· Differenciálhányados.
· Deriváltfüggvény.
· Deriválási szabályok.
· Polinom és trigonometrikus függvények deriváltjai.
· Szélsőérték-feladatok.
· A határozott integrál szemléletes fogalma.
· Primitív függvény
· Területszámítás egyszerű esetekben.
Fejlesztési feladatok
· Elemző gondolkodás fejlesztése.
· Függvényelemző képesség fejlesztése.
· Matematikai modellezés.
· Problémamegoldó gondolkodás fejlesztése.
Tanulási eredmények
A tanuló:
· alkalmazza az alapvető deriválási szabályokat;
· meghatározza függvények szélsőértékeit;
· vizsgálja a függvények monotonitását;
· felírja az érintő egyenletét; alkalmazza az integrálszámítás alapjait egyszerű feladatokban
3. Geometria és koordinátageometria rendszerezése (8 óra)
Tananyagtartalom
· Sík- és térgeometriai problémák.
· Koordinátageometriai feladatok.
· Vektorok alkalmazása.
· Körrel és parabolával kapcsolatos feladatok.
· Trigonometriai alkalmazások.
· Térgeometriai számítások.
Fejlesztési feladatok
· Térszemlélet fejlesztése.
· Geometriai modellezés.
· Bizonyítási készség fejlesztése.
· Többféle megoldási stratégia alkalmazása.
Tanulási eredmények
A tanuló:
· összetett geometriai problémákat old meg;
· koordinátageometriai módszereket alkalmaz;
· önállóan készít geometriai bizonyításokat;
· trigonometriai összefüggéseket használ gyakorlati problémák megoldásában.
4. Kombinatorika, valószínűségszámítás és statisztika (8 óra)
Tananyagtartalom
· Komplex kombinatorikai feladatok.
· Binomiális eloszlás alkalmazása.
· Valószínűségszámítási problémák
· Statisztikai elemzések.
· Adatok értelmezése és modellezése.
Fejlesztési feladatok
· Logikus gondolkodás fejlesztése.
· Modellalkotó képesség fejlesztése.
· Kritikus adatelemzés.
· Önálló következtetések levonása.
Tanulási eredmények
A tanuló:
· önállóan old meg összetett valószínűségi feladatokat;
· statisztikai következtetéseket fogalmaz meg;
· matematikai modelleket alkalmaz valós helyzetek elemzésére.
5. Ismétlés és rendszerezés, komplex emelt szintű érettségi feladatok (8 óra)
Tananyagtartalom
· Korábbi emelt szintű érettségi feladatsorok.
· Több témakört összekapcsoló problémák.
· Bizonyítási feladatok.
· Modellalkotási feladatok.
· Nyílt végű feladatok.
· Vizsgafeladatok részletes elemzése.
Fejlesztési feladatok
· Vizsgarutin kialakítása.
· Időgazdálkodás fejlesztése.
· Komplex problémamegoldó gondolkodás fejlesztése.
· Matematikai kommunikáció fejlesztése.
Tanulási eredmények
A tanuló:
· önállóan old meg teljes emelt szintű feladatsorokat;
· felismeri a különböző megoldási stratégiákat;
· matematikai megoldásait szakszerűen indokolja;
· hatékony vizsgastratégiát alkalmaz.

A 13. évfolyam végére elvárt eredmények
A képzés végére a tanuló rendelkezik mindazon matematikai ismeretekkel, kompetenciákkal és problémamegoldó stratégiákkal, amelyek szükségesek az emelt szintű matematika érettségi vizsga eredményes teljesítéséhez. Képes önálló matematikai érvelésre, bizonyítások megfogalmazására, komplex feladatok megoldására és a matematika gyakorlati alkalmazására. Ismereteit magabiztosan alkalmazza felsőoktatási tanulmányai során, különösen a műszaki, informatikai, természettudományi és gazdasági képzési területeken.

EGYETEMI TANULMÁNYOKRA TÖRTÉNŐ FELKÉSZÍTÉS MATEMATIKA TANTÁRGYBÓL

A tantárgy célja
A tantárgy célja a technikumi tanulók matematikai alapismereteinek rendszerezése, elmélyítése és hiányosságainak pótlása annak érdekében, hogy sikeresen teljesítsék a felsőoktatási intézmények – különösen a műszaki képzések – nulladik zárthelyi dolgozatát. A foglalkozások fejlesztik a problémamegoldó gondolkodást, a logikus érvelést, az önálló feladatmegoldást és a számológép nélküli számolási készséget.
A tantárgy kiemelt feladata a középiskolai matematika alapvető fogalmainak és eljárásainak magabiztos alkalmazása, valamint a felsőoktatási matematikai tanulmányokra való felkészítés.

Témakörök, tananyagtartalom, fejlesztési feladatok és tanulási eredmények
1. Számok, műveletek (8 óra)
Tananyagtartalom
•	a valós számhalmaz műveletei.
•	nevezetes azonosságok alkalmazása.
•	hatványozás és gyökvonás azonosságai.
•	a logaritmus fogalma és azonosságai.
•	exponenciális és logaritmikus összefüggések.
•	százalékszámítás összetett feladatai.
Fejlesztési feladatok
· biztos számolási rutin kialakítása; 
· algebrai átalakítások gyors végrehajtása; 
· logikus gondolkodás fejlesztése; 
· szöveges feladatok matematikai modelljének elkészítése; 
· fejben történő számolási technikák fejlesztése. 
Tanulási eredmények
A tanuló:
· helyesen alkalmazza a műveleti sorrendet; 
· biztosan használja a hatványozás és logaritmus azonosságait; 
· önállóan old meg százalékszámítási problémákat; 
· számológép nélkül is elvégzi az alapvető számításokat. 

2. Függvények (6 óra)
Tananyagtartalom
· alapfüggvények tulajdonságai.
· függvénytranszformációk.
· exponenciális, logaritmikus és trigonometrikus függvények.
· függvényvizsgálat.
· grafikonok elemzése és értelmezése.
· lineáris és másodfokú függvények 
Fejlesztési feladatok
· grafikus szemlélet fejlesztése; 
· függvények összehasonlítása;
· a függvényszemlélet fejlesztése.
· a modellezési és elemzési képesség fejlesztése
Tanulási eredmények
A tanuló:
· felismeri az elemi függvényeket; 
· értelmezi a grafikonok tulajdonságait; 
· alkalmazza a függvényeket gyakorlati problémákban. 
3. Algebrai egyenletek és egyenlőtlenségek (8 óra)
Tananyagtartalom
· első- és másodfokú egyenletek, egyenlőtlenségek
·  gyökös, exponenciális és logaritmikus egyenletek 
· egyszerű abszolútértékes egyenletek 
· egyszerű paraméteres egyenletek 
· egyenlőtlenségek 
· szövegesfeladatok
Fejlesztési feladatok
· problémamegoldó gondolkodás fejlesztése; 
· megoldási stratégiák kiválasztása; 
· ellenőrzési igény kialakítása; 
· logikus következtetések levonása. 
Tanulási eredmények
A tanuló:
· önállóan old meg különböző típusú egyenleteket; 
· meghatározza az egyenlőtlenségek megoldáshalmazát; 
· felismeri az értelmezési feltételeket; 
· indokolja megoldásait. 
4. Trigonometria (8 óra)
Tananyagtartalom
· trigonometrikus alapfogalmak.
· trigonometrikus azonosságok.
· trigonometrikus egyenletek.
· szinusz- és koszinusztétel alkalmazása.
· területszámítási feladatok.
· emelt szintű geometriai problémák.
Fejlesztési feladatok
· geometriai szemlélet fejlesztése; 
· összefüggések felismerése; 
· azonosságok alkalmazása; 
· matematikai kommunikáció fejlesztése. 
Tanulási eredmények
A tanuló:
· alkalmazza a trigonometrikus összefüggéseket;
· megold trigonometrikus egyenleteket;
· használja a szinusz- és koszinusztételt;
· összetett geometriai feladatokat old meg.
5. Sorozatok és egyenletrendszerek (5 óra)
Tananyagtartalom
· számtani és mértani sorozatok.
· rekurzív sorozatok.
· pénzügyi számítások. 
Fejlesztési feladatok
· szabályfelismerés; 
· algoritmikus gondolkodás; 
· modellalkotás; 
· összefüggések felismerése. 
Tanulási eredmények
A tanuló:
· felismeri a számtani és mértani sorozatokat;
· alkalmazza a sorozatok képleteit;
· megold gyakorlati problémákat sorozatok segítségével;
· értelmezi a rekurzív szabályokat. 
6. Vektorok (4 óra)
Tananyagtartalom
· vektorműveletek.
· skaláris szorzat.
· vektorok alkalmazása sík- és térgeometriai feladatokban.
· műveletek koordinátákkal adott vektorokkal. 
Fejlesztési feladatok
· a geometriai szemlélet fejlesztése.
· a koordinátás problémamegoldás erősítése.
· a matematikai kommunikáció fejlesztése. 
Tanulási eredmények
A tanuló:
· végrehajtja a tanult vektorműveleteket;
· alkalmazza a skaláris szorzatot;
· vektorok segítségével old meg geometriai feladatokat;
· értelmezi a vektorok geometriai jelentését. 
7. Koordinátageometria (7 óra)
Tananyagtartalom:
· harmadolópont, súlypont
· egyenes egyenlete.
· kör egyenlete.
· távolság- és szögszámítás.
· metszéspontok meghatározása.
· Komplex koordinátageometriai feladatok.
Fejlesztési feladatok
•	az algebrai és geometriai szemlélet összekapcsolása.
•	a modellező képesség fejlesztése.
•	a logikus gondolkodás fejlesztése.
Tanulási eredmények
A tanuló:
•	felírja és alkalmazza az egyenes és kör egyenletét;
•	meghatározza metszéspontokat és távolságokat;
•	koordinátageometriai problémákat önállóan old meg;
•	indokolja megoldási eljárásait.

8. Geometria (10 óra)
Tananyagtartalom
· háromszögek és négyszögek, sokszögek.
· körrel kapcsolatos tételek.
· hasonlóság.
· kerület- és területszámítás.
· bizonyítási feladatok.
· összetett geometriai problémák.
· testek felszíne, térfogata 
Fejlesztési feladatok
· geometriai modellezés; 
· térbeli gondolkodás; 
· problémamegoldás; 
· matematikai bizonyítások alkalmazása. 
Tanulási eredmények
A tanuló:
· kiszámítja síkidomok kerületét és területét; 
· meghatározza testek felszínét és térfogatát; 
· összetett geometriai feladatokat old meg. 
A tanulási folyamat módszerei
A foglalkozások során alkalmazott módszerek:
· tanári magyarázat; 
· közös feladatmegoldás; 
· differenciált gyakorlás; 
· önálló feladatmegoldás; 
· páros és csoportmunka; 
· digitális feladatbankok használata; 
· rendszeres próba nulladik zárthelyi dolgozatok. 
Az értékelés formái
· diagnosztikus bemeneti mérés; 
· témaközi röpdolgozatok; 
· gyakorló tesztek; 
· próbadolgozatok; 
· önértékelés; 
· formatív szóbeli értékelés;
9.  Komplex feladatok, nulladik zh-s feladatsorok ( 6 óra)
Tananyagtartalom:
•	korábbi érettségi feladatok megoldása.
•	komplex problémamegoldó feladatok.
•	egyetemi előkészítős feladatok megoldása

